title: Christopher McCandless

text: McCandless huomasi soisen ja tiheälepikkoisen maaston olevan kesällä liian vaikeakulkuinen, kun routa suli. Matkantekoa hidasti myös ruoaksi tarvittavien saaliseläinten odottelu. Nyt McCandless tajusi, että oli älytöntä kulkea 200 km Beringinmeren rantaan asti. Niinpä McCandless päätti palata hylätylle romuna olevalle linja-autolle numero 142, jota oli kutsunut ”loihdituksi bussiksi”.


title: Christopher McCandless

text: McCandless asui bussissa, metsästi ja keräili kasveja syödäkseen. McCandless onnistui ampumaan villisikoja ja lintuja, ja jopa hirvenkin. McCandless savusti hirven dakotalaisten metsästäjien ohjeiden mukaan, jolloin liha meni pilalle eikä savustamisella ollut vaikutusta. Alaskalaisilla on tapana ilmakuivata saaliseläimen liha jotta se säilyisi Alaskan oloissa. McCandless ei tiennyt tätä.


title: Christopher McCandless

text: McCandless koetti 3. heinäkuuta palata ihmisten ilmoille Stampede Trailia pitkin takaisin. Hän huomasi 5. heinäkuuta, että Teklanika-joki oli tulvinut kulkukelvottomaksi. Keväällä joki oli ollut jäässä, nyt se virtasi vuolaasti jymisten liian syvänä kahlata. Kaiken lisäksi jäätiköltä virtaavan joen vesi oli yhä jääkylmää. McCandless oli huono uimari ja pelkäsi vettä.


title: Christopher McCandless

text: Noin kaksi kilometriä ylävirtaan joki oli pieniä uomia. Joen takana ollut taival olisi ollut helppo kulkea, mutta McCandless palasi linja-autolle 8. heinäkuuta. Hänellä olleessa kartassa luultavasti näkyi Denalin tie, joka oli noin 16 km:n päässä linja-autosta. 10 km:n säteellä linja-autosta oli eri paikoissa kolme hätäruokavarastoa. Huhtikuussa joku murtautui kaikkiin kolmeen rakennukseen ja tärveli niiden ruokavarat. McCandless ei tiennyt näiden kämppien olemassaolosta, koska hänellä ei ollut kyllin tarkkaa karttaa. Jotkut väittävät, että McCandless olisi itse tuhonnut hätävarastot, koska McCandless vastusti sivistystä ja halusi vapauttaa erämaat. Tämä ei kuitenkaan selitä sitä, miksei McCandless tuhonnut bussia samalla tavoin eikä Mccandlessin päiväkirja kerro, että hän olisi liikkunut tai aikonut liikkua etelässä olevien varastojen lähellä, koska oli pyrkinyt linja-autosta pohjoiseen. Paikallinen riistanvartija myös kiisti ajatuksen siitä että McCandless olisi tahallaan sabotoinut varastoja.


title: Christopher McCandless

text: Eräässä vaiheessa McCandless teippasi linja-auton ikkunaan viestin, jossa ilmoitti olevansa pahoin vammautunut ja liian heikko. McCandless kuoli elettyään löytämässään hylätyssä linja-autossa 113 päivää. Kun paikallinen metsästäjä löysi McCandlessin makuupussistaan 6. syyskuuta 1992, hän oli ollut kuolleena pari viikkoa. Hieman ennen metsästäjien osumista paikalle alaskalainen pariskunta huomasi bussista tulevan hajun ja ikkunaan teipatun lapun, muttei uskaltanut käydä bussissa sisällä. Myöhemmin paikalle tuli kolme alaskalaista metsästäjää, joista yksi löysi ruumiin. Paikalle tuli vielä Healystä kotoisin oleva metsästäjä Butch Killian, joka soitti radiopuhelimella paikalle poliisin, joka nouti vainajan helikopterilla pois. Kuolinsyyn tarkka määrittäminen oli mahdotonta, koska ruumis oli niin pahoin mädäntynyt.


title: Christopher McCandless

text: Löytyi myös McCandlessin ”sanomalehti” "Kaunis mustikka", johon McCandless oli kirjannut matkansa tapahtumia. McCandless kirjoitti 12. elokuuta sanat ”upeita mustikoita” päiväkirjaansa ja pelkät päivien numerot ja viivat 18. elokuuta asti. Viimeisessä McCandlessin ottamassa valokuvassa hän seisoo sairaalloisen laihan näköisenä toinen käsi kohti kameraa, toinen ylös nostettuna.


title: Christopher McCandless

text: Jon Krakauer kirjoitti McCandlessin seikkailuista kirjan "Erämaan armoille", joka teki Christopher McCandlessista monille sankarillisen hahmon. Vuoteen 2002 mennessä hylätystä linja-autosta Stampede Traililla oli tullut turistinähtävyys. Sean Penn ohjasi Krakauerin kirjan mukaan nimetyn elokuvan, jonka ensi-ilta oli 21. syyskuuta 2007. Elokuva sai hyvän vastaanoton ja se palkittiin useilla palkinnoilla kuten Golden Globella parhaasta laulusta (Eddie Vedderin ”Guaranteed”). Lokakuussa 2007 indie-dokumentaristi Ron Lamothe julkaisi dokumenttielokuvan "The Call of the Wild", jota kuvatessaan hän kohtasi useasti Sean Pennin kuvausryhmän.


title: Christopher McCandless

text: Televisiosarjan "Millennium" toisen tuotantokauden jakson ”Luminary” käsikirjoitus on saanut inspiraationsa Christopher McCandlessin tarinasta.. Samoin tarina on innoittanut Biospheren albumia "Cirque" ja Ellis Paulin kansanlauluja. Arcade Firen vuoden 2004 albumilla "Funeral" ilmestynyt kappale ”Neighborhood #2 (Laika)” on omistettu McCandlessille.


title: Christopher McCandless

text: Alaskalaisen riistanvartija Peter Christianin mielestä McCandlessin kokemuksella ja varustuksella yksin matkaan lähteminen oli hengenvaarallista harvaan asutulla seudulla. Christianin mielestä McCandless oli menettänyt järkensä.


title: Scooby Goes Hollywood

text: Scooby Goes Hollywood (tunnetaan nykyisin nimellä "Scooby-Doo Goes Hollywood") on yhdysvaltalainen melkein tunnin kestoltaan oleva erikoistelevisio-ohjelma, jonka tuotti Hanna-Barbera. Se esitettiin ensi kerran Yhdysvalloissa ABC-kanavalla vuonna 1979. Pääosissa olivat Don Messick, Casey Kasem ja Rip Torn.


title: Scooby Goes Hollywood

text: Lyhytelokuva julkaistiin ensi kerran Yhdysvalloissa VHS:lle 1980-luvulla, jonka jälkeen se julkaistiin myös DVD:lle.


title: Scooby Goes Hollywood

text: Shaggy yrittää vakuuttaa Scooby-Doolle, että molemmat ansaitsevat parempaa, kuin olla tähtiä hänen mielestään ala-arvoisessa lauantaiaamu ohjelmassa. Shaggy yrittää tyrkyttää useita mahdollisia parhaan katseluaikaan olevia ohjelmia televisioyhtiön johtajalle C.J.:lle. Hänen ja Scooby-Doon ohjelmat ovat usein parodioita televisiosarjoista ja elokuvista, kuten Onnen päivät, Teräsmies ja Charlien enkelit. Lukuisten vierailujen jälkeen C.J. päättää yrittää muuttaa viimeisen kerran kaksikon mieltä huomauttamalla Shaggylle ja Scooby-Doolle heidän suuresta ja uskollisesta fanipohjasta. Lopulta kaksikko päättää suuren yleisöjoukon nähdessään palata takaisin lauantaiaamun ohjelman pariin.


title: Thomas Browne

text: Sir Thomas Browne (19. lokakuuta 1605 – 19. lokakuuta 1682) oli englantilainen oppinut, joka kirjoitti useita teoksia lääketieteestä, uskonnosta, tieteestä ja esoteerisuudesta.


title: Thomas Browne

text: Brownen työt osoittivat suurta uteliaisuutta luontoon ja saivat vaikutteita tieteellisestä vallankumouksesta. Hänen töitään läpäisee toistuva viittaus klassisiin ja raamatullisiin lähteisiin sekä hänen omintakeinen persoonansa. Hänen kirjallinen tyylinsä vaihtelee lajin mukaan tuottaen rikasta, epätavallista proosaa, joka vaihtelee karuista muistilehtiöhavainnoista korkeimpaan barokin lennokkuuteen.


title: Guéra

text: Guéra on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisesta prefektuurista. Guéran pinta-ala on 58 950 neliökilometriä. Vuonna 2008 alueella arvioitiin olevan noin 438 000 asukasta.


title: Guéra

text:
Alueen pääkaupunki on Mongo. Se sijaitsee maan keskiosassa Bathan eteläpuolella.
Alueen asukkaista noin kaksi kolmannesta on hadjaraita, viidennes arabeita.


title: Somnam

text: Somnam on vuonna 2005 perustettu suomalainen yhden miehen kokeellinen dark ambient-yhtye. Yhtyeen ainoa jäsen on Antti O. Vaheri, joka tunnetaan myös nimellä Modnar. Somnam on julkaissut kaksi demoa ja yhden albumin, Melancholy's Masqueraden, joka julkaistiin jouluaattona 2007.


title: John Berger (hiihtäjä)

text: John Berger (31. heinäkuuta 1909 – 12. tammikuuta 2002) oli ruotsalainen hiihtäjä. Hän kilpaili 1930-luvulla ja saavutti pronssia vuoden 1936 olympialaisissa 4 × 10 kilometrin viestissä. Samana vuonna hän voitti Jokkmokks IK:n joukkueen avausosuuden hiihtäjänä Ruotsin-mestaruuden viestissä. Henkilökohtaisia Ruotsin-mestaruuksia hän ei voittanut.


title: Hadjer-Lamis

text: Hadjer-Lamis on yksi Tšadin 22 hallinnollisesta alueesta. Sen pinta-ala on 30 800 neliökilometriä. Hadjer-Lamisissa oli vuonna 2009 noin 567 000 asukasta. Sen pääkaupunki on Massakory.


title: Hadjer-Lamis

text: Alue sijaitsee maan länsiosassa Kamerunin rajalla. Se on muodostettu aluehallinnon uudistuksessa 2002 Chari-Baguirmin provinssin pohjoisosasta.


title: Hadjer-Lamis

text: Vuonna 2006 alueella havaittiin koleraa.


title: Škoda 105 ja 120

text: Škoda 105/120 on Škodan vuonna 1976 esittelemä mallisarja. Sarja korvasi sitä edeltäneen 100/110-sarjan. Kuten edeltäneessäkin sarjassa, mallinumerot juontuvat moottorien iskutilavuuksista. Britanniassa mallista käytettiin nimeä "Estelle". Ranskassa 105-malli myytiin poikkeuksellisesti nimellä 1050, sillä Peugeot oli rekisteröinyt nimiinsä kaikki kolminumeroiset mallikoodit, joiden keskimmäinen numero on 0.


title: Škoda 105 ja 120

text: Varusteluversioiden tunnuksina käytettiin yleisesti tunnuksia S "(Standard)", L "(de Luxe)", LS "(de Luxe Special)" ja GLS "(Grand Luxe Special)". Nämä sedan-mallit tehtiin Škodan päätehtaalla Mladá Boleslavissa. Coupé-mallia, jonka tehokkaampi versio tunnettiin nimellä "Garde", valmistettiin vuodesta 1981 lähtien Kvasinyn tehtaalla ja vuoden 1982 toukokuusta lähtien myös Bratislavassa, ollen näin Slovakian ensimmäinen sarjatuotantoauto.


title: Škoda 105 ja 120

text: Sarjan halvimmat mallit olivat varustelultaan erittäin riisuttuja. Takaovien ikkunat eivät olleet avattavissa, ja sisäpuolen ovenvetimien virkaa toimittivat remmilenkit. Volyymimalliksi muodostui 120L, joka oli varustelultaan perustasoa. 1970-luvun lopussa malliston lippulaiva oli muun muassa kierroslukumittarilla ja neljällä etuvalolla varustettu 120LS. Vuonna 1982 sen yläpuolelle tuli 120GLS, ja LS jäi pois maahantuontiohjelmasta. GLS-mallissa oli muun muassa ergonomisemmin muotoillut etuistuimet ja tuulilasinpyyhkimien tihkukytkin.


title: Škoda 105 ja 120

text: Mallistoa uudistettiin syksyllä 1983, jolloin esiteltiin "leveä" M-sarja. Maahantuojalle oli jäänyt varastoon sen verran runsaasti vuosimallin 1983 GLS-malleja että niitä rekisteröitiin uusina ainakin vielä tammikuussa 1985.


title: Škoda 105 ja 120

text: 1970-luvulla Škoda esitteli runsaasti erilaisia konseptiautoja, joissa moottori oli viety takaisin eteen. Konseptiautot olivat niin teknisesti kuin muotoilullisestikin ajan tasalla verrattuna vastaaviin läntisen Euroopan automalleihin. Valmistuslinjalle asti nämä autot eivät kuitenkaan koskaan päässeet. Erään version mukaan Neuvostoliitto ei sallinut satelliittivaltionsa tekevän parempia autoja kuin se itse sillä hetkellä tuotti, ja Tšekkoslovakian autoteollisuudelle oli annettu tehtäväksi tuottaa nimenomaan takamoottorisia autoja. Toisen selityksen mukaan Neuvostoliitto nimenomaan kannusti Škodaa kehittämään uusia ja ajanmukaisempia malleja, mutta jatkuva prototyyppien kehittäminen oli niellyt tehtaan rahat, eikä sillä ollut riittävästi resursseja tehdäkseen valmistuslinjoihinsa niiden tuotteistamisen edellyttämiä muutoksia.


title: Škoda 105 ja 120

text: Kun Škoda vuonna 1976 esitteli 105/120-mallin, se aiheutti suuren pettymyksen autoalan lehdistölle - ajanmukaisesti muotoiltuun koriin oli istutettu edellisestä mallisukupolvesta tuttu moottori ja voimansiirto, joita oli muutettu hyvin vähän. Perusrakenne periytyi sitäkin edeltäneestä mallista, eli vuonna 1964 esitellystä 1000MB:stä. Moottorin iskutilavuutta oli kasvatettu jatkamalla iskunpituutta 72 millimetriin. Korin suunnittelussa oli hyödynnetty etumoottorista prototyyppiä. Takamoottorisuudestaan huolimatta auton jäähdytin sijaitsi edessä, ja jäähdytysjärjestelmän kokonaistilavuus olikin 12,5 litraa.


title: Škoda 105 ja 120

text: Škoda 120 kaatui 15 km/h nopeudessa ruotsalaisen Teknikens Värld -lehden "hirvenväistötestissä", eli samassa kokeessa, missä Mercedes Benzin A-sarjalainen kaatui vajaat 20 vuotta myöhemmin – kuitenkin suuremmalla nopeudella. Škodan maahantuoja kielsi sen olevan mahdollista, ja koe uusittiin TV-kameroiden edessä. Kaatuminen toistui täsmälleen samalla tavalla kuin aiemminkin. Škodan kaarrekäyttäytymistä hillittiin muuttamalla rengaskokoa ja jousitusta, mutta tapauksen jälkeen takamoottoriset Škodat eivät käyneet erityisen hyvin kaupaksi Ruotsissa.


title: Škoda 105 ja 120

text: Vuosien varrella malliston koriin ja tekniikkaan on tehty seuraavia muutoksia:Škoda 105/120 oli edeltäjiensä tapaan edullinen hankintahinnaltaan ja ylläpitokustannuksiltaan. Vaikka tekniikan puolesta 105/120 ei tarjonnutkaan kovin paljon uutta edeltäjämalliinsa nähden, sen käyttömukavuus oli parantunut kertaheitolla. Muoviosat olivat selvästi laadukkaampia kuin edeltäjämalleissa, ja korin äänet, kuten natinat ja ilmavirran suhinat, olivat vähentyneet. Varapyörän sai nyt ulos ulkokautta ilman tavaratilan tyhjentämistä. Jäähdyttimen siirtäminen eteen ja hihnakäyttöisen puhaltimen puuttuminen vähensivät melutasoa, vaikka takapenkillä olikin edelleen melko äänekästä. Hallintalaitteiden käytettävyys oli parempi ohjauspylvään monitoimikatkaisimien ansiosta, ja viimeistelytaso sekä yleinen ergonomia olivat parempia kuin itäautoissa oli totuttu näkemään. Suurin parannus lienee ollut kuitenkin lämmityslaite, sillä autossa tarkeni matkustaa nyt kovillakin pakkasilla. Korin korroosionkesto oli edeltäjämallia parempi, sillä siinä oli vähemmän ruostumiselle alttiita saumoja ja lisäksi pohja oli jo tehtaalla suojattu kestävällä PVC-massalla. Auton ajettavuus vastasi pitkälti edeltäjämallia niin hyvässä kuin pahassakin.


title: Škoda 105 ja 120

text: Vaikka edessä oleva jäähdytin paransikin jäähdytystä ja pienensikin melutasoa, sen kääntöpuolena oli monimutkainen ja häiriöille altis jäähdytysjärjestelmä. Kaikki autoilijat eivät osanneet tai ymmärtäneet ilmata jäähdytysjärjestelmää oikeaoppisesti ja ohjekirjan mukaisesti, mikä johti moottorivaurioihin, sillä Škodan moottori oli erityisen herkkä vaurioitumaan ylikuumenemisesta. Moottori saattoi ylikuumeta myös kovan ajon jälkeen auton seistessä tyhjäkäynnillä, sillä edessä olevan sähköpuhaltimen termostaattikatkaisija ei toiminut luotettavasti, ja moottorin vesipumppu oli alimitoitettu. Moottorissa oli edelleen öljyn sivuvirtasuodatus, eli suurin osa öljystä meni suodattamattomana kiertoon. Tämä oli yksi syy, miksi Škodan moottori alkoi savuttaa ja menettää tehoaan jo noin 100 000 ajokilometrin jälkeen.


title: Škoda 105 ja 120

text: Škoda kävi 1970-luvun lopulla hyvin kaupaksi ja se oli joinain vuosina Suomen myyntitilastojen huippusijoilla. Auto oli suosittu myös muualla läntisessä Euroopassa. Pienemmällä moottorilla mutta paremmalla varustelutasolla olevat mallit myivät hyvin Ranskassa sikäläisen verohevosvoimakohtelun takia.


title: Kanem

text: Kanem on yksi Tšadin 22 hallinnollisesta alueesta. Se on muodostettu vuoden 2002 aluehallinnon uudistuksessa samannimisestä prefektuurista, joka jatkoi historiallisen Kanem-Bornun valtakunnan perinnettä. Kanemin pinta-ala on 72 000 neliökilometriä. Asukkaita on vuoden 2009 väestönlaskennan mukaan 333 387 henkeä.


title: Kanem

text: Kanem sijaitsee maan länsiosassa Nigerin rajalla. Sen pääkaupunki on Mao. Alue jakautuu kolmeen departementtiin, jotka ovat Kanem, Nord-Kanem, Wadi-Bissam. Aliprefektuureja on kymmenen.


title: Forsand

text: Forsand on Norjan kunta Rogalandin läänissä. Sen rajanaapureita pohjoisessa ovat Hjelmeland ja Strand, lännessä Sandnes Høgsfjordenin toisella puolella, etelässä Gjesdal ja idässä Bykle Itä-Agderin läänissä sekä Sirdal Länsi-Agderin läänissä.


title: Forsand

text: Kunta on asukasluvultaan Rogalandin pienimpiä, mutta pinta-alaltaan kolmanneksi suurin. Kunnan keskustaajama sijaitsee kahden vuonon, Lysefjordenin ja Høgsfjordenin, yhtymäkohdassa. Suurin osa asukkaista asuu Forsandin kuntakeskustassa.


title: Forsand

text: Kunta on pitkulainen ja sen alueella on runsaasti vuoria, laaksoja ja vuonomaisemaa. Lysefjordenin reunamilla ovat sekä Preikestolenin että Kjeragin kalliokielekkeet. Preikestolen kohoaa 600 m vuonosta ja Kjerag puolestaan 1 000 m.


title: Forsand

text: Fossanmoenin alueella on tehty laajoja arkeologisia kaivauksia. Sieltä on löydetty esineistöä sekä pronssikaudelta noin 1800 eaa., rautakaudelta että kansainvaellusajalta noin 600-luvulta. Löytöjen perustalta paikalle on restauroitu muinaiskylä nimeltä "Landa", jossa on kolme rakennusta: yksi pronssikaudelta, yksi rautakaudelta ja yksi kansainvaellusten ajoilta. Suurimman asutuskeskittymän paikalla arvioidaan olleen kansainvaellusten aikaan, jolloin paikalla on arveltu asuneen 250 ihmistä ja noin 400 eläintä.


title: Forsand

text: Perinteisesti kalastus, metsästys, maatalous ja sisävesikalastus ovat olleet pääelinkeinoja. Nykyisin maatalous, hiekanotto, kalankasvatus ja matkailu muodostavat elinkeinoelämän selkärangan, minkä lisäksi kunnassa on joitakin pienyrityksiä.


title: Forsand

text: Kjerag on suosittu base-hyppypaikka. Alueella on myös paljon merkittyjä retkeilyreittejä.


title: Mandoul

text: Mandoul on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 Moyen-Charin provinssin eteläosasta.


title: Mandoul

text: Alue sijaitsee maan eteläosassa Keski-Afrikan tasavallan vastaisella rajalla. Sen pääkaupunki on Koumra. Vuonna 2009 alueella oli 637 086 asukasta. Sen pinta-ala on 17 000 km.


title: Sidney Rigdon

text: Sidney Rigdon (19. helmikuuta 1793 – 14. heinäkuuta 1876) oli eräs myöhempien aikojen pyhien liikkeen varhaisia vaikuttajia. Usein hänen merkityksensä liikkeen historiaan ja teologiaan arvioidaan lähes yhtä merkittäväksi kuin sen perustajan Joseph Smithinkin.


title: Sidney Rigdon

text: Sidney Rigdon syntyi Alleghenyn piirikunnassa Pennsylvaniassa, noin 10 mailia Pittsburghistä etelään. Hän oli nuorin William ja Nancy Rigdonin neljästä lapsesta. Rigdonin isä toimi maanviljelijänä, ja Sidney asui ja työskenteli isänsä tilalla, kunnes hänet maaliskuussa 1819 kutsuttiin paikallisen baptistiseurakunnan pastoriksi. Kesäkuussa 1820 hän meni naimisiin toisen baptistisaarnaajan, Adamson Bentleyn, sisaren Phoebe Brookin kanssa. Hän muutti Pittsburghiin paikallisen baptistiseurakunnan pastoriksi.


title: Sidney Rigdon

text: Kesällä 1821 Rigdon matkusti yhdessä appensa kanssa tapaamaan Alexander Campbellia, entistä baptistisaarnaajaa, joka oli ajautunut ristiriitoihin baptistien pääosan kanssa oppikysymyksissä. Pitkällisten keskustelujen jälkeen molemmat miehet tulivat vakuuttuneiksi Campbellin julistuksen oikeellisuudesta, ja he liittyivät tämän seuraajiin. Rigdonista tuli campbellilaissaarnaaja, joka elätti itsensä ja perheensä puuseppänä. 1826 Rigdon kutsuttiin opillisesti vapaamielisen baptistiseurakunnan pastoriksi Mentoriin, Ohioon. Usean profeetta Joseph Smithin ensimmäisistä seuraajista olivat Rigdonin johtaman seurakunnan jäseniä ennen liittymistään Smithin johtamaan liikkeeseen. Tätä kautta myös Rigdon tuli kosketuksiin uuden uskonnollisen liikkeen kanssa.


title: Sidney Rigdon

text: Matkallaan New Yorkin osavaltioon Parley P. Pratt, eräs Rigdonin seurakunnan jäsenistä, pysähtyi Palmyran kaupungissa ja sai siellä käsiinsä kaupungin oman pojan Joseph Smithin julkaiseman Mormonin kirjan. Hän tuli vakuuttuneeksi kirjan jumalallisesta alkuperästä, ja syyskuussa 1830 hänet kastettiin noin puoli vuotta aiemmin perustetun Kristuksen kirkon, (Myöhempien aikojen pyhien Jeesuksen Kristuksen kirkon alkuperäinen nimi) jäseneksi. Lokakuussa hän vieraili Rigdonin luona Ohiossa ja toi tälle oman kappaleen Mormonin kirjaa.


title: Sidney Rigdon

text: Rigdon luki saamansa Mormonin kirjan, tuli myös vakuuttuneeksi kirjan oikeaperäisyydestä ja otti kasteen Kristuksen kirkon jäseneksi. Hänen intomielisen julistuksensa johdosta sadat hänen entisen seurakuntansa jäsenet kääntyivät samaan kirkkoon. Joulukuussa 1830 Rigdon tapasi ensi kertaa profeetta Joseph Smithin. Smith, johon Rigdonin puhelahjat tekivät vaikutuksen, kutsui tämän kirkon puhemieheksi. Hän toimi myös Smithin kirjurina.


title: Sidney Rigdon

text: Joulukuussa 1830 Smith sai ilmoituksen, joka kehotti Kristuksen kirkon jäseniä kerääntymään Kirtlandin kaupunkiin Ohioon. Siellä niiden tuli yhdistyä Rigdonin johtamien seurakuntien kanssa. Useat varhaisten myöhempien aikojen pyhien opeista, kuten uskovien välinen omaisuuden yhteys, otettiin ensin käyttöön Rigdonin johtamissa seurakunnissa.


title: Sidney Rigdon

text: Smithin järjestäessä ensimmäisen presidenttikunnan hän kutsui Rigdonin neuvonantajakseen yhdessä Jesse Gausen kanssa. Smithistä ja Rigdonista tuli läheiset työtoverit, ja Rigdon tavallaan syrjäytti Oliver Cowderyn, joka oli alun alkaen ollut Smithin ensimmäinen neuvonantaja. Rigdon osallistui voimaperäisesti Kirtlandin temppelin rakennustyöhön. Kun pyhät perustivat Kirtlandissa oman pankin, Kirtland Safety Society Anti-Banking Companyn, tuli Rigdonista sen johtaja ja Smithistä sen rahastonhoitaja. Kun pankki ajautui konkurssiin 1837, Rigdon ja Smith joutuivat pakenemaan kaupungista pettyneiden pyhien väkivaltaa.


title: Sidney Rigdon

text: Rigdon and Smith muuttivat Far Westiin, Missouriin, ja pysyttivät sinne kirkon väliaikaisen johtopaikan. Rigdon piti useita huomiota herättäneitä puheita, joissa hän tuomitsi ankarasti kirkon jäsenten kokeman väkivallan ja vainon. Kirkon vastustajat pitivät puheita provokaatioina, ja vaino kirkon jäseniä kohtaan kiihtyi. Väkivaltaisuuksien puhjetessa avoimen sodan asteellen 1838 pyhät karkotettiin Illinoisista. Smith ja Rigdon vangittiin kapinan lietsonnasta syytettynä Libertyn vankilaan. Rigdon kuitenkin vapautettiin laittoman vangitsemisen perusteella. Hän pakeni mormonien pääjoukon luo Nauvoohon, Illinoisiin 1839.


title: Sidney Rigdon

text: Smith onnistui pakenemaan vangitsijoiltaan ja liittymään kannattajiinsa Nauvoossa. Rigdon toimi edelleen kirkon virallisena puhemiehenä, mutta hänen ja Smithin väliset suhteen alkoivat viiletä. Rigdon vähensi osallistumistaan kirkon hallinnossa minimiin, ja hän muutti jopa Nauvoon kaupungin ulkopuolelle. Hän muutti takaisin Pittsburghiin ja ryhtyi siellä paikallisen seurakunnan johtajaksi. Vuonna 1843 Smith aikoi korvata Rigdonin Amasa M. Lymanilla ensimmäisessä presidenttikunnassa. Lokakuun 1843 yleiskonferenssissa Rigdon kuitenkin asettui suunnitelmaa vastaan ja ilmaisi halunsa pysyä kirkon ensimmäisen presidenttikunnan jäsenenä. Vastoin profeetta Smithin nimenomaista toivetta yleiskonferenssi valitsikin tämän edelleen Smithin ensimmäiseksi neuvonantajaksi.


title: Sidney Rigdon

text: Kun Smith 1844 ilmoitti pyrkivänsä Yhdysvaltain presidentiksi. hän kutsui Rigdonin varapresidenttiehdokkaakseen. Samalla kuitenkin kiista Smithin opettaman ja harjoittaman moniavioisuuden ympärillä kasvoi. Huhtikuussa 1844 Smith erotti ensimmäisestä presidenttikunnasta toisen neuvonantajansa William Law'n, joka oli asettunut julkisesti vastustamaan Smithin opettamaa moniavioisuutta tämän kosittua hänen vaimoaan. Kun kiihtynyt väkijoukko lynkkasi Smithin kesäkuussa 1844, Rigdon jäi ensimmäisen presidenttikunnan ainoaksi elossa olevaksi jäseneksi.


title: Sidney Rigdon

text: Smithin kuoleman jälkeen hänen johtamansa kirkko ajautui kriisiin. Useat henkilöt väittivät olevansa Smithin laillisia seuraajia. Kahdentoista apostolin koorumin johtaja Brigham Young taas selitti, ettei Smithillä tämän kuoleman jälkeen ollut laillista seuraajaa, vaan kirkon johto oli siirtynyt kahdentoista apostolin käsiin kollektiivisesti. Myös Rigdon ilmaisi halunsa nousta kirkon johtoon ensimmäisen presidenttikunnan ainoana elossa olevana jäsenenä, ja hän sai myös tukijoita Smithin seuraajien joukosta.


title: Sidney Rigdon

text: Kahdentoista apostolin koorumin jäsenistä viisi oli paikalla Illinoisissa. Elokuun 8. päivänä 1844 kirkon yleiskonferenssi torjui Rigdonin vaatimuksen päästä kirkon johtoon edes väliaikaisesti. Kirkon myöhempi presidentti Brigham Young oli saapunut paikalle edellisenä iltana, ja hänen esiintymisensä vakuutti kokouksen enemmistön siitä, että hän eikä Rigdon oli kirkon oikeutettu johtaja. Kuukautta myöhemmin, 8. syyskuuta 1844, Kirkon yleisneuvosto erotti Rigdonin kirkosta. Tämä kuitenkin kieltäytyi hyväksymästä tehtyjä päätöksiä.


title: Sidney Rigdon

text: Sidney Rigdon alkoi koota ympärilleen kannattajia, ja esimerkiksi entinen apostoli William E. M'Lellin ilmoitti kannattavansa häntä kirkon johtoon. Rigdonin kannattajat alkoivat järjestäytyä joulukuussa 1844, ja 6. huhtikuuta 1845 hänet valittiin virallisesti Siionin lasten Jeesuksen Kristuksen kirkon johtoon. Rigdon järjesti kirkon Smithin ajan mallin mukaan, valiten sille ensimmäisen presidenttikunnan, kahdentoista apostolin neuvoston, seitsenkymmenten neuvoston ja johtavan piispakunnan. Rigdon teki useita puhujamatkoja niiden Smithin seuraajien luokse, jotka eivät olleet seuranneet Youngia tämän vaellukselle länteen, kohti Suuren suolajärven laaksoa, nykyistä Utahia. Rigdonin kirkon keskuspaikka oli Pittsburghissa, Pennsylvaniassa. Rigdon vastusti ennen muuta Smithin käyttöön ottamaa ja Youngin jatkamaa moniavioisuuden periaatetta.


title: Sidney Rigdon

text: Keväällä 1846 Rigdon ilmoitti kirkkonsa ottavan käyttöön Smithin jonkin aikaa kokeileman "pyhityksen lain" eli omaisuuden yhteyden. Hän kehotti seuraajiaan muuttamaan "Adventure Farm" -nimiselle maatilalle lähelle Greencastlea Pennsylvaniassa ja perustamaan siellä omaisuuden yhteyteen perustuvan kommuunin. Kuten monet muutkin vastaavanlaiset yritykset, Rigdonin yritys epäonnistui. Vain pieni osa hänen seuraajistaan suostui muuttamaan maatilalle. William E. M'Lellin erosi Rigdonista ja perusti yhdessä David Whitmerin kanssa uuden kirkon, Kristuksen kirkon (whitmeriläiset). Eräs toinen hänen seuraajistaan, William Bickerton, perusti hänkin oman kirkon, Jeesuksen Kristuksen kirkon.


title: Sidney Rigdon

text: Keväällä 1847 Adventure Farm oli ajautunut hajaannukseen, eikä kevättöitä enää saatu alkuun. Sidney Rigdon hylkäsi laumansa ja muutti sukulaistensa elätettäväksi New Yorkin osavaltioon. Hänen johtamansa kirkko kuitenkin jatkuu Bickertonin Jeesuksen Kristuksen kirkossa.


title: Scooby-Doo (vuoden 1976 televisiosarja)

text: Scooby-Doo () on yhdysvaltalainen Hanna-Barberan tuottama animaatiosarja. Siitä tuotettiin yhteensä 40 jaksoa, joista ensimmäiset 16 jaksoa esitettiin The Scooby-Doo/Dynomutt Hour -ohjelman yhteydessä. Loput 24 jaksoa esitettiin vuosina 1977–1978 Scooby's All-Star Laff-A-Lympics/Scooby's All-Stars -ohjelman yhteydessä.


title: Scooby-Doo (vuoden 1976 televisiosarja)

text: Sarja jatkoi alkuperäisen Scooby-Doo, Where Are You! -sarjan tapaan Scooby-Doon ja mysteeripoppoon seikkailuja mysteereiden ratkomisessa. Ohjelmassa tapahtuvien kohtauksien taustalle oli valmiiksi äänitettyä naurun ääniä, joita käytetään muun muassa komediasarjojen yhteyksissä.


title: Scooby-Doo (vuoden 1976 televisiosarja)

text: Suomessa Scooby-Doota julkaistiin 1990-luvulla VHS:lle ja myöhemmin Nelonen esitti sarjaa vuosina 1998–1999. Sitä esitetään edelleen Suomessa maksullisella Cartoon Network -kanavalla.


title: Heather North

text: Heather North Kenney (13. joulukuuta 1945 Pasadena, Kalifornia – 30. marraskuuta 2017 Studio City, Kalifornia) oli yhdysvaltalainen näyttelijä, joka tunnetaan parhaiten Scooby-Doo-sarjojen Daphne Blaken ääniroolista. Roolissa hän oli vakituisesti aina 1970-luvulta 1990-luvun animaatiosarjoihin ja elokuviin. Hän jatkoi roolissa myös 2000-luvulla muutamissa suoraan DVD:lle julkaistuissa elokuvissa.


title: Heather North

text: Heather Northin näyttelijän ura televisiossa alkoi 1960-luvulla, jolloin hän esiintyi aina vuoteen 1971 asti televisiosarjassa "Päivien viemää". Hän esiintyi myös "Seesamtiessä" vuosien 1968–1990 aikana. Hänet valittiin vuonna 1970 Stefanianna Christophersonin tilalle "Scooby-Doo, Where Are You!" -animaatiosarjan toiselle tuotantokaudelle. Ääninäyttelemisen ohella hän jatkoi televisiossa esiintymistä vierailevissa rooleissa.


title: Heather North

text: Hän oli naimisissa Wes Kenneyn, joka tunnetaan "Päivien viemää" -televisiosarjan tuottajana, kanssa vuodesta 1971 tämän kuolemaan 2015 saakka.


title: Heather North

text: North kuoli 71-vuotiaana kotonaan Kaliforniassa 30. marraskuuta 2017.


title: Christianssands Bryggeri

text: Christianssands Bryggeri eli CB on norjalainen vuonna 1856 perustettu olut- ja virvoitusjuomapanimo Kristiansandissa. Se on eräs alueensa ja myös valtakunnallisesti tunnetuimpia tuotemerkkejä, jonka säilyttämiseksi Kristiansandissa on perustettu oma yhdistys, "CB ølets venner".


title: Christianssands Bryggeri

text: Panimon perusti konsuli Ole Jacob Mørch vuonna 1856. Hän joutui myymään panimon muiden yritystensä joukossa 1859 Krimin sodan aiheuttaman laman vuoksi.Sen osti konsuli Jørgen Christiansen 22 000 speciedalerilla. Christiansen viimeisteli panimorakennuksen ja aloitti tuotannon saman vuoden syksyllä.


title: Christianssands Bryggeri

text: Yritys menestyi, ja se pysyi Christiansenin suvun omistuksessa viiden sukupolven ajan vuoteen 1964, jolloin sen osti stavangerilainen Tou Bryggeri. Siitä lähtien panimo on siirtynyt omistajalta toiselle, ollen investoriryhmä Sørlandsvekstin, ruotsalaisen Spendrupsin hallussa ja vuodesta 1999 osa norjalaista Hansa Borg Bryggerier -yhtiötä.


title: Christianssands Bryggeri

text: Kaikki panimon tuotteet valmistetaan nykyisin vuonna 1932 löydetyn "Christian IV"-lähteen veteen. Tarina kertoo lähteen löytyneen kuivana kesänä -32, jolloin panimon putkimies oli etsinyt vettä taikavarvun avulla. Lähde löytyi 32 metrin syvyydestä ja sen puhdas vesi pysyy 9-asteisena kesät talvet.


title: Christianssands Bryggeri

text: Oluen lisäksi panimo tuottaa myös muita virvoitusjuomia, kuten limonadia ja siideriä.


title: Christianssands Bryggeri

text: Panimolla on oma kannatusyhdistys, "CB-ølets venner", joka perustettiin 18. toukokuuta 1988 Telford Pubissa Kristiansandissa. Even Ruud oli jäsen numero 001.


title: Christianssands Bryggeri

text: Yhdistyksen toiminta oli aluksi vaatimatonta, mutta Nora-konsernin ostettua Tou Bryggerin 1989 CB:tä uhkasi lakkautus ja tuotannon siirto muualle maahan. Yhdistys aktivoitui tämän heidän mukaansa Sørlandetin identiteetille olennaisen asian puolesta ja keräsi 10 000 allekirjoitusta. Kaksi yhdistyksen jäsentä toimitti allekirjoitukset sekä näytteen panimon tuotannosta konsernijohdolle. Panimo säilyi paikkakunnalla ja on toiminnassa edelleen omistajavaihdoksista huolimatta. Vuonna 2004 yhdistyksessä oli yli 10 000 jäsentä.


title: Graždanskaja Oborona

text: Graždanskaja Oborona () oli Jegor Letovin johtama ja perustama neuvostoliittolainen ja sittemmin venäläinen punkrock-yhtye.


title: Graždanskaja Oborona

text: Yhtyeen nimi tarkoittaa "väestönsuojelua". Yhtye tunnetaan myös lyhenteellä GrOb (ven. ГрОб), joka tarkoittaa "ruumisarkkua". Myös lyhenne GO (ven. ГО) on käytössä.


title: Graždanskaja Oborona

text: Graždanskaja Oboronan juuret ovat 1980-luvun alussa, jolloin Letov ystävineen yritti luoda punkin, psykedeelisen rockin ja autotallirokin yhdistävää musiikkia projektissa nimeltään "Posev" (Посев, "Kylvö"). Nimi otettiin emigranttivenäläisten neuvostovastaista kirjallisuutta lännessä julkaisevalta kustantamolta. Jo se olisi riittänyt syyksi vaikeuksiin viranomaisten kanssa.


title: Graždanskaja Oborona

text: Yhtyeen kokoonpano vakiintui vuonna 1984, ja se otti uudeksi nimekseen Graždanskaja Oborona. Letov soitti lyömäsoittimia ja lauloi. Kitaristina oli Konstantin Rjabinov, joka siitä lähtien tunnettiin myös taiteilijanimellään Kuzja Uo (Кузя Уо) ja basistina Andrei Babenko, joka tosin jätti yhtyeen jo vuoden 1985 alussa. Pian myös Rjabinov joutui lähtemään, koska hänet passitettiin asepalvelukseen väittämistään sydänvaivoista huolimatta. Letov itse joutui psykiatriseen pakkohoitoon yritettyään itsemurhaa KGB:n sellissä. Letovin mukaan tapahtumat olivat KGB:n syytä, joka yritti estää heitä tekemästä musiikkiaan. Toisten kommenttien mukaan valeitsemurhayritys ja mielisairaalaan joutuminen olivat enemmänkin sääntö kuin poikkeus armeijaikäisten rokkareiden keskuudessa. Se kun oli keino välttää joutuminen asepalvelukseen ja sitä kautta todennäköisesti Afganistanin sotaan.


title: Graždanskaja Oborona

text: Edellä mainituista vaikeuksista johtuen vuonna 1985 aloitetut albumit "Poganaja molodjož" ("Turmeltunut nuoriso") ja "Optimizm" ("Optimismi") saatiin valmiiksi vasta kolmea vuotta myöhemmin. Sitä ennen Letov äänitti vuonna 1986 omskilaisen rock-muusikon Jevgeni Filatovin kanssa akustisen albumin "Igra v biser pered svinjami" ("Lasihelmipeliä sioille"). Nimi on sanaleikki, jossa yhdistyvät sanonta "helmiä sioille" ja Hermann Hessen romaanin nimi Lasihelmipeli. Levyn materiaalista osa oli peräisin jo vuodelta 1983, osa taas tuoretta. Monet kappaleista saivat sähköisen toteutuksen yhtyeen myöhemmillä albumeilla, erityisesti "Punaisella levyllä".


title: Graždanskaja Oborona

text: Vuonna 1987 yhtye julkaisi kaiken kaikkiaan viisi albumia: "Krasnyi albom (Punainen levy"), "Myšelovka" ("Hiirenloukku)", "Horošo!!" ("Hyvä!!)", "Totalitarizm" ("Totalitarismi)" ja "Nekrofilija" ("Nekrofilia"). Vaikka levyjen muusikkolista oli muuten sama, siinä esiintyi outoja nimiä kuten rumpali Lukitš, joka on yksi Leninin salanimistä ja basisti Kilgor Traut, joka on venäjännös Kurt Vonnegutin kirjojen päähenkilö Kilgore Troutista. Soolokitaristina ja "äänensärkijänä" (englannin sanasta "fuzz", joka tarkoittaa slangissa myös poliisia) toimi majuri Meškov. Myöhemmin Letov tunnusti tehneensä ja äänittäneensä yksin kaikki levyt, ja Meškovin olleen häntä ahkerasti kuulustelleen KGB-upseerin nimi. Hän myös kertoi mielisairaala-aikanaan opetelleensa soittamaan kitaraa ja bassoa, jotta pystyisi tarvittaessa tekemään musiikkia vaikka yksin.


title: Graždanskaja Oborona

text: Vuonna 1988 Letov nauhoitti jälleen yksinään kolme albumia: "Tak zakaljalas stal" ("Näin teräs karaistui"), viittaus Nikolai Ostrovskin romaaniin "Kuinka teräs karkaistui" ja siitä tehtyyn elokuvaan); "Vsjo idjot po planu" ("Kaikki sujuu suunnitelmien mukaan") ja "Bojevoi stimul" ("Taistelutahto"). Äänityspaikkana oli yksi Letovin kodin huoneista, josta myöhemmin tuli kuuluisa "Grob-studio". Vielä tuohon aikaan yhtye ei voinut esiintyä julkisesti missään, eikä sen levyjä julkaistu virallisesti. Levyjä oli kuitenkin saatavilla kaikkialla Neuvostoliitossa ja yhtye oli hyvin suosittu, samaa sarjaa Kinon, Alisan, Nautilus pompiliuksen ja Bravon kanssa. GrObin musiikkia saattoi kuulla salaisissa kotikonserteissa mustasta pörssistä ostetuilta tai tuttavilta kopioiduilta c-kaseteilta. Kasetteja kopioitiin edelleen omille tuttaville, jotka taas levittivät niitä eteenpäin. Olikin varsin tavallista, että musiikin tekninen laatu oli näillä magnitizdat-kopiolla hyvin kehno.


title: Graždanskaja Oborona

text: Neuvostoliitossa oli vuonna 1985 astunut valtaan uusi puoluejohtaja ja presidentti Mihail Gorbatšov, joka ajoi yhteiskunnallisia uudistuksia kutsuen niitä nimillä Perestroika ("Jälleenrakennus") ja Glasnost ("Avoimuus"). Yhteiskunnan ilmapiiri vapautui, ja pikkuhiljaa KGB:nkin kiinnostus Letovia kohtaan laimeni. Ongelmia tosin ilmeni silloinkin, kun yhtye sai esiintyä julkisesti konserteissa ja festivaaleilla. Yhtyeeltä katkaistiin aina välillä sähköt kesken esiintymisen ja vuonna 1988 Letov ja hänen kanssaan seurusteleva Janka Djagileva olivat jonkin aikaa KGB:n etsintäkuuluttamat. He olivat herättäneet pahennusta Novosibirskin rock-festivaaleilla esiintymällä Adolf Hitler -nimisen yhtyeen solisteina.


title: Graždanskaja Oborona

text: Vuosina 1988-1989 yhtye keikkaili ahkerasti ja sen kokoonpano vaihtui useasti. Alkuperäisjäsenten Letovin ja Rjabinovin lisäksi yhtyeessä soittivat ainakin Oleg Sudakov (yhtyeen pitkäaikainen tuottaja), Igor Ževtun, Dmitri Selivanov, Janka Djagileva, Jevgeni Dejev, Arkadi Klimkin, Vadim Kuzmin (sittemmin tunnettu nimellä Tšornyi Lukitš (Чёрный Лукич, "Musta Lenin"), Igor Starovatov ja Viktor Sologub.


title: Graždanskaja Oborona

text: Graždanskaja Oborona pääsi ensimmäistä kertaa oikeaan levytysstudioon vuonna 1989 Leningradissa. Paikallisen Auktsion-yhtyeen omistamassa studiossa he nauhoittivat studiolive-levyn nimeltään "Pesni radosti i stšastja" ("Ilon ja onnen lauluja") sekä paljon materiaalia myöhemmin samana vuonna julkaistua neljää albumia varten: "Zdorovo i vetšno" ( "Mainiota ja ikuista), Armageddon-pops (Populäärimusiikkia Harmageddonista) Voina" ("Sota)" ja "Russkoje pole eksperimentov" ("Venäläinen koekenttä)."


title: Graždanskaja Oborona

text: Huhtikuussa 1989 yhtyeen kitaristi Selivanov teki itsemurhan hirttäytymällä, mitä Letov kommentoi tyylinsä mukaisesti laulussaan : "Kevätsade kasteli herkkukaupan, Muusikko Selivanov kuristi itsensä kaulaliinalla, Kukaan ei tiennyt, että tulee hauskaa, Kukaan ei tiennyt, että kaikille tulee niin hauskaa".


title: Graždanskaja Oborona

text: Vuosina 1988-1990 Letov, Rjabinov ja Sudakov nauhoittivat kaiken kaikkiaan 15 albumia sivuprojektissaan Kommunizm (Kommunismi).


title: Graždanskaja Oborona

text: Vuonna 1990 yhtye nauhoitti albumin nimeltään "Instruktsija po Vyzhivaniju" ("Selviytymisohje"), jonka kaikki kappaleet olivat yllättäen vierailijan, Roman Neumojevin tekemiä. Huhtikuussa 1990 Letov sanoi saaneensa tarpeekseen yhtyeensä suuresta suosiosta ja liiallisesta kaupallisuudesta ja päätti lopettaa keikkailun 13. huhtikuuta 1990 pidetyn Tallinnan-konsertin jälkeen. Hän myös lopetti haastattelujen antamisen ja kaiken julkisuudessa esiintymisen. Kolmen vuoden ajan hän keskittyi vain psykedeelistä musiikkia soittavaan Егор и Опизденевшие (Jegor ja puhkipannut) -yhtyeeseensä, jonka kokoonpano tosin oli liki sama kuin Graždanskaja Oboronan.


title: Graždanskaja Oborona

text: Vanha tuttu nimi otettiin kuitenkin käyttöön kolmen vuoden kuluttua, ja "uusi" Graždanskaja Oborona soitti ensimmäisen keikkansa joulukuussa 1993. Konsertti päättyi mellakkaan yleisön ja miliisin välille sen jälkeen kun miliisi yritti estää liiallisen yleisömäärän pääsyn saliin. Samoihin aikoihin Letov ilmoitti muuttuneesta poliittisesta kannastaan eli tuestaan kansallismieliselle bolsevikkipuolueelle. Monet ottivat ilmoituksen järkyttyneinä vastaan, syyttivät anarkistina ja antikommunistina pitämäänsä Letovia petturiksi ja käänsivät häenelle selkänsä. Seuraavat vuodet Letov ja hänen yhtyeensä kiersivätkin maata äärikommunistien tukeman rock-liikkeen tilaisuuksissa. Letov myös tuki kommunistijohtaja Gennadi Zjuganovia vuoden 1996 presidentinvaaleissa.


title: Graždanskaja Oborona

text: Vuonne 1995 yhtye julkaisi levyt "Solntsevorot" ("Päivänseisaus") sekä "Nevynosimaja ljogkost bytija" ("Olemisen sietämätön keveys").


title: Graždanskaja Oborona

text: Vuonna 1998 Letov ylläi yllättäen en jättää Kansallisbolsevstisen puolueen ia sanoutuu irti poliittisista äärilikkeistä. Vuonna 1999 Rjai ov jättää yhtyeen ja hänen paiiansa ottaa Letovin vaimo Natalia Tšumakova.


title: Graždanskaja Oborona

text: Vuonna 2002 yhtye julkaisi levyn "Svjozdopad" ("Tähdenlento"), joka sisältää pelkästään vanhoja neuvostoaikaisia poliittisia ja muita kaikkien tuntemia lauluja. Vuonna 2004 yhtye juhli 20-vuotista taivaltaan esiintymällä runsaasti konserteissa. Usein mukana oli entisiä jäseniä yhtyeen historian varrelta. Tuolloin myös kuvattiin ensimmäinen yhteen konsertti-DVD. Niin ikään vuonna 2004 yhtye äänitti kaksi albumia: Dolgaja šastlivaja žizn ("Pitkä ja onnellinen elämä") ja seuraavana vuonna ilmestynyt "Reanimatsija" ("Elvytys"), joilla yhtyeen musiikillinen linja muuttui. Sanoitukset olivat täysin epäpoliittisia ja musiikkityyliä kuvattiin psykedeeliseksi autotallirokiksi. Levyt saivat hyvät arvostelut erityisesti musiikillisten ansioidensa sekä äänitysten parantuneen teknisen laadun ansiosta. Teknisen laadun parantuminen luettiin erityisesti rumpali Pavel Peretoltšinin ansioksi, joka oli liittynyt yhtyeeseen vuonna 2005 ja työskennellyt myös tuottajana. Yhtyeen levyillä alkoi kuulua monikerroksista kitarointia sekä urkuja.


title: Graždanskaja Oborona

text: Vuodesta 2005 lähtien Letov ja Natalia Tšumakova alkoivat remasteroida yhtyeen vanhoja äänityksiä ja julkaista niitä uudelleen digitaalisessa muodossa erikoispainoksina oheisvihkosten kera, jotka sisälsivät runsaasti kuvia, tekstiä ja kommentteja.


title: Graždanskaja Oborona

text: Voiton päivänä 9. toukokuuta 2007 ilmestyi yhtyeen albumi "Zatšem snjatsa sni" ("Miksi unia nähdään"), joka arvosteluissa kehuttiin yhtyeen valoisimmaksi ja positiivisimmaksi levyksi. Siitä ei mm. löydetty yhtään rumaa sanaa. Albumin julkaisukiertue jatkoi muutamaa vuotta aloitettua linjaa, jossa konserttipaikat olivat suuria ja niiden tekniset järjestelyt vaikuttavat. Levynjulkistamiskonsertti Moskovassa päätyi jälleen DVD:lle. Saman vuoden syksyllä yhtye kävi esiintymässä Norjan Tromssassa Ordkalotten-tapahtumassa. Sen jälkeen kiertue jatkui Venäjällä, Valko-Venäjällä ja Ukrainassa. Toinen suuri kiertue oli suunniteltu vuoden 2008 alkupuolelle. Suunnitelmat kuitenkin kariutuivat Letovin äkilliseen kuolemaan kotikaupungissaan Omskissa 19. helmikuuta 2008. Kiertue muuttui lukuisiksi muistokonserteiksi ja valtavaksi huomioksi mediassa. Kommenteissa Letov laajalti tunnustettiin venäläisen rokin uranuurtajaksi.


title: Graždanskaja Oborona

text: Letovin kuoleman jälkeen yhtyeeltä julkaistiin kokoelmalevy vuonna 2009 sekä vanha konserttitaltiointi vuonna 2010. Myös muutama Letovilta jäänyt uudelleenjulkaisu saatettiin loppuun. Yhtye ei ole tiettävästi esiintynyt Letovin kuoleman jälkeen, ja kaikki toiminta yhtyeen kotisivuilla on keskittynyt Letovin muiston vaalimiseen ja vanhan materiaalin uudelleenjulkaisuista tiedottamisiin.


title: Jukka Meskanen

text: Jukka Meskanen (12. lokakuuta 1982) on suomalainen lentopalloilija, joka pelaa kaudella 2008-09 Valkeakosken Isku-Veikkojen riveissä, Lentopallon SM-liigassa. Hän on Nurmon Jymyn kasvatteja. Urallaan hän on pelannut SM-liigassa, 1-sarjassa sekä 2-sarjassa. Hän on voittanut sekä 1-sarjan että myös 2-sarjan mestaruuden.


title: Jukka Meskanen

text: Jukka Meskanen aloitti lentopallon harrastamisen Nurmon Jymyn väreissä.


title: Jukka Meskanen

text: Meskanen aloitti uransa aikuisten sarjoissa, kun hän pelasi Kauhavan Wisan lentopallojoukkueessa, Lentopallon 1-sarjaa. Kauhavan joukkueen hajottua, hän vaihtoi Nurmon Jymyyn pelaamaan kakkossarjaa, jossa hän oli nostamassa seuraa heti ensimmäisellä kaudellaan historiallisesti ykkössarjaan. Hän oli yksi kakkossarjan parhaimmista pelaajista nousukaudella.


title: Jukka Meskanen

text: Nurmolaislähtöinen Meskanen oli viihtynyt hyvin vuoden kasvattajaseuransa Jymyn riveissä, mutta lähti kuitenkin kauden jälkeen Valkeakoskelle opiskelujen vuoksi. Valkeakoskella hän alkoi pelata 1-sarjassa pelaavan Valkeakosken Isku-Veikkojen riveissä. Hän nousi heti joukkueen runkopelaajaksi, ja pian myös joukkueen kapteeniksi. Valkeakoskelaisseuran kanssa hän pääsi neljänä kautena peräkkäin SM-liigakarsintoihin, josta paikka ei kuitenkaan auennut Lentopallon SM-liigaan. Viimein SM-liigaovi aukesi kauden 2006-07 päätteeksi, kun Isku-Veikot pudotti liigakentiltä Korson Vedon ja Keski-Savon Paterin. Nousu liigaan tuli valkeakoskilaisille hieman yllättäen, mutta organisaatio tarttui kuitenkin loistavaan tilaisuuteen.


title: Jukka Meskanen

text: Meskanen päätti jatkaa uraansa liiganousun tehneessä seurassa. Hänen uransa ensimmäistä SM-liigakautta haittasivat loukkaantumiset, jotka sotkivat etenkin alkukauden pelit. Joulutauon jälkeen kovakätinen laitahyökkääjä palasi kuitenkin kentille ja jälki oli odotetun tuhoisaa, sillä hän oli Isku-Veikkojen toiseksi tehokkain pelaaja loppukauden ajan. Lisäksi Meskanen oli joukkueen kapteeni, kuten myös edellisillä kausillakin.


title: Jukka Meskanen

text: Kaudella 2008-09 Meskanen nousi SM-liigassa eturivin yleispelaajiin. Hyvän kesäharjoittelukauden jälkeen hän oli todella vahvassa vedossa, ja johdattikin Isku-Veikot historian ensimmäisen kerran pudotuspeleihin sekä runkosarjassa historian parhaimpaan sijoitukseen. Henkilökohtaisissa tilastoissa hän oli pistepörssissä 15. sijalla ja etenkin syöttötilastossa hän oli vahvoilla voittaa koko tilaston, mutta tippui kuitenkin loppukaudesta seitsemännelle tilalle.


title: Jukka Meskanen

text: Vaikka Meskanen on ollut jo monta vuotta Valkeakosken Isku-Veikkojen pelaaja, on hän pelannut kasvattajaseuransa Nurmon Jymyn riveissä muutamia ystävyysotteluita.


title: Erik Guay

text: Erik Guay (s. 5. elokuuta 1981 Mont Tremblant, Québec, Kanada) on uransa vuonna 2018 lopettanut kanadalainen alppihiihtäjä, supersuurpujottelun maailmanmestari ja maailmancupin voittaja sekä syöksylaskun maailmanmestari. Hän on Kanadan kaikkien aikojen parhaiten menestynyt alppihiihtäjä.


title: Erik Guay

text: Guay saavutti ensimmäisen voittonsa maailmancupin osakilpailussa Garmisch-Partenkirchenin syöksylaskussa helmikuussa 2007. Kun hän voitti kisan, hänestä tuli ensimmäinen kanadalainen 13 vuoteen ja ensimmäinen kautta aikojen Québecistä, joka on voittanut maailmancupin osakilpailun. Syöksylaskucupissa hän oli kolmas. Kaudella 2009–2010 hän voitti supersuurpujottelukilpailut Kvitfjellissä ja Garmisch-Partenkirchenissä. Samalla kaudella hän voitti myös supersuurpujottelucupin kokonaiskilpailun. Kaudella 2013–2014 Guay voitti Val Gardenan sekä Kvitfjellin syöksylaskut. Syöksylaskucupissa hän sijoittui kolmanneksi. Kaudella 2016–2017 hän oli syöksylaskucupissa viides. Kolmen parhaan joukkoon hän on sijoittunut kaikkiaan 25 kertaa (16. maaliskuuta 2017 mennessä).


title: Erik Guay

text: Talviolympialaisissa 2006 Guay oli lähellä mitalia, kun hän oli neljäs super-G:ssä loukkaantumisestaan huolimatta. St. Moritzin MM-kilpailuissa 2003 hän sijoittui kuudenneksi sekä syöksylaskussa että supersuurpujottelussa. Åren MM-kilpailuissa 2007 hän oli syöksyssä neljäs jääden pronssista 0,02 sekunnin päähän sekä super-G:ssä kuudes vain 0,03 sekuntia kolmannesta sijasta jääneenä. Vancouverin olympialaisissa 2010 hän oli viides sekä syöksylaskussa että supersuurpujottelussa. Ensimmäisen arvokisamitalinsa Guay saavutti voitettuaan Garmisch-Partenkirchenin MM-kilpailuissa 2011 kultaa syöksylaskussa. Sotšin olympialaisissa 2014 hän oli syöksylaskussa kymmenes. Hän voitti supersuurpujottelun maailmanmestaruuden ja sai MM-hopeaa syöksylaskussa Sankt Moritzissa 2017.


title: Nothing Fails

text: Nothing Fails on yhdysvaltalaisen popartisti Madonnan kolmas single hänen yhdeksänneltä studioalbumiltaan American Life. Single julkaistiin 21. marraskuuta 2003. Kappale menestyi heikosti listoilla, eikä sille kuvattu musiikivideota. Kappaleen kirjoittivat Madonna, Guy Sigsworth ja Jem Griffiths.


title: Felix Neureuther

text: Felix Neureuther (s. 26. maaliskuuta 1984 München-Pasing, Saksa) on saksalainen alppihiihtäjä.


title: Felix Neureuther

text: Neureuther on yltänyt urallaan alppihiihdon maailmancupissa 47 kertaa palkintokorokkeelle ja voittanut 13 kertaa. Ensimmäisen maailmancup-voittonsa hän saavutti Kitzbühelissä 24. tammikuuta 2010.


title: Felix Neureuther

text: Bormion MM-kilpailuissa 2005 hän voitti kultaa joukkuekilpailussa. Schladmingin MM-kilpailuissa 2013 hän sai hopeaa pujottelussa ja pronssia joukkuekilpailussa. Val d’Isèren MM-kilpailuissa 2009 hän oli pujottelussa neljäs, Vailin / Beaver Creekin MM-kilpailuissa 2015 suurpujottelussa neljäs ja pujottelussa pronssilla, St. Moritzin MM-kilpailuissa 2017 pujottelussa kolmas sekä St. Moritzin 2003 MM-pujottelussa viidestoista.


title: Felix Neureuther

text: Torinon talviolympialaisissa 2006 hän kilpaili pujottelussa ja suurpujottelussa joutuen keskeyttämään molemmat lajit. Vancouverin olympialaisissa 2010 hän sijoittui suurpujottelussa kahdeksanneksi ja keskeytti pujottelun. Sotšissa 2014 hän oli niin ikään suurpujottelussa kahdeksas ja keskeytti pujottelun.


title: Felix Neureuther

text: Felix Neureuther tulee alppihiihtosuvusta, sillä hänen äitinsä Rosi Mittermaier on voittanut olympiakultaa, maailmanmestaruuden ja maailmancupin, ja myös hänen isänsä Christian Neureuther on menestynyt hyvin alppihiihdossa.


title: Karjalan lunnaat

text: Karjalan lunnaat on Ilkka Remeksen romaani, jonka WSOY on julkaissut vuonna 1998.


title: Karjalan lunnaat

text: Romaanissa suomalais-amerikkalainen Maria Fillmore suorittaa Venäjän mafialta saamaansa tehtävää: Naton laajeneminen on pysäytettävä. Huippukokouksessa Suomen, Yhdysvaltain ja Venäjän presidentit myrkytetään ja vastalääke on vain Fillmorella. Fillmore pettää toimeksiantajansa ja vaatiikin Karjalan palauttamista.


title: Karjalan lunnaat

text: Suomen dekkariseura palkitsi kirjan Vuoden johtolanka -palkinnolla vuonna 1999.


title: Karjalan lunnaat

text: "Karjalan lunnaiden" kritiikissään Jake Nyman arvioi Remeksen tuotantoa sanoen "Remestä on turha verrata enää lajityypin ulkomaisiin huippunimiin – itse asiassa tomclancyt ja kenfollettit saavat olla mielissään, jos heitä verrataan Ilkka Remekseen".


title: SinäMinä

text:
SinäMinä on oululainen nuortenlehti, jota julkaisee MM-Kustannus Juntunen Ky. Kohderyhmä ovat noin 12–19-vuotiaat teini-ikäiset tytöt. Lehti julkaisee novelleja, julkkishaastatteluja, kauneudenhoito-ohjeita ja muotia. Lehdessä on myös julisteita, fanikuvia ja kaikkea nuorten elämään liittyvää.
Se ilmestyy kerran kuussa. Lehti on perustettu 1969 nimellä Sinä & Minä ja sitä julkaisi aiemmin oululainen Kolmiokirja.


title: Cheers

text: Cheers tarkoittaa seuraavia asioita:


title: Ossi Heino

text: Ossi Heino (11. toukokuuta 1983) on suomalainen lentopalloilija, joka pelaa kaudella 2012–2013 Tampereen Kisatoverien joukkueessa. Pelipaikaltaan hän on passari. Pituutta hänellä on 188 cm. Hänen veljensä Jussi Heino on vielä menestyksekkäämpi lentopalloilija.


title: Ossi Heino

text: Ossi Heino on pelannut Lentopallon SM-liigassa 138 ottelua muun muassa Valkeakosken Isku-Veikkojen ja Tampereen Isku-Volleyn joukkueissa. Hän pelasi ensimmäisen SM-liigaottelunsa 19-vuotiaana kaudella 2002.


title: Marko Tuominen

text: Marko Tuominen (1. tammikuuta 1980) on suomalainen lentopalloilija, joka on pelipaikaltaan keskitorjuja. Kaudella 2008 hän pelaa Valkeakosken Isku-Veikkojen riveissä, Lentopallon SM-liigassa.


title: Marko Tuominen

text: Kausi 2008 oli Tuomiselle uransa ensimmäinen Suomen korkeimmalla sarjatasolla. Ennen SM-liigaa hän oli pelannut monta vuotta Lentopallon 1-sarjaa, Valkeakoskella. Kaudella 2007 hänen, ja koko joukkueen unelma toteutui kun joukkue nousi SM-liigaan.


title: Ladysmith (KwaZulu-Natal)

text: Ladysmith on kaupunki KwaZulu-Natalin provinssissa Etelä-Afrikassa. Kaupungin väkiluku oli vuonna 1991 30 532 henkeä. Kaupungissa on elintarvike- ja tekstiiliteollisuutta ja rengastehdas.


title: Ladysmith (KwaZulu-Natal)

text: Natalin siirtokunnassa asuneet buurit perustivat Ladysmithin vuonna 1851 ja se nimettiin siirtokunnan kuvernöörin sir Harry Smithin vaimon mukaan. Kaupungin väkiluku kasvoi, kun sieltä valmistui rautatie Durbaniin vuonna 1886. Toisen buurisodan aikana brittiläiset joukot olivat piiritettynä kaupungissa lokakuusta 1899 helmikuuhun 1900 asti.


title: Akira Sasaki

text: Akira Sasaki (, (s. 26. syyskuuta 1981 Ōno, Hokkaidō, Japani) on japanilainen alppihiihtäjä, joka on erikoistunut pujotteluun.


title: Akira Sasaki

text: Sasakin paras sijoitus maailmancupissa on toinen ja tähän hän on pystynyt kolme kertaa: Wengenissä 2003 sekä Schladmingissa ja Shigakogenissa 2006. Kaikki palkintosijat ovat olleet toisia sijoja ja ne ovat tulleet pujottelusta. Lisäksi Sasaki on osallistunut vuosina 2002, 2006 ja 2010 talviolympialaisiin, parhaana saavutuksena Vancouverin 2010 pujottelun 18. sija. MM-kilpailuissa hän on ollut parhaimmillaan pujottelun 19:s St. Antonissa 2001. Sasaki kilpailee Salomonin suksilla.


title: Juho Kallio

text: Juho Eemil Kallio (26. heinäkuuta 1894 Ylihärmä – 20. syyskuuta 1940) oli jääkärivääpeli. Hänen vanhempansa olivat maanviljelijä Juho Kallio ja Susanna Hietakangas. Hänet vihittiin avioliittoon vuonna 1927 Siiri-Maria Ryhäsen kanssa. Ennen sotilasuralle päätymistään hän toimi maanviljelijänä kotitilallaan.


title: Juho Kallio

text:
Kansakoulun käynyt maanviljelijän poika Kallio liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan joulupäivänä 1915. Juho Emil Kallio otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Suomeen (Vaasaan) hän palasi pääjoukon mukana jääkärivääpeliksi ylennettynä 25. helmikuuta 1918.
Suomen sisällissodassa hänet komennettiin joukkueenjohtajaksi 3. Jääkärirykmentin 7. jääkäripataljoonan 1. komppaniaan ja 27. huhtikuuta 1918 hänet siirrettiin pataljoonan 3. komppaniaan. Juho Emil Kallio osallistui Suomen sisällissodassa taisteluihin Tampereella, Aittolahdessa, Lyykylässä, Mannikkalassa ja Talissa. Suomen sisällissodan jälkeen hän jäi vääpeliksi samaiseen joukko-osastoon, josta myöhemmin muodostettiin Uudenmaan rykmentin 6. komppania. Myöhemmin hänet siirrettiin rykmentin 2. konekiväärikomppaniaan joukkueenjohtajaksi ja edelleen komppanian vääpeliksi. Vuonna 1924 hänet siirrettiin Ilmailukouluun (vuodesta 1938 Ilmasotakoulu) hallipäälliköksi, jossa tehtävässä hän toimi vuoteen 1927 asti, minkä jälkeen hänet siirrettiin ohjaajalaivueen vääpeliksi, missä tehtävässä hän toimi aina kuolemaansa asti. Hänet haudattiin Kauhavalle 28.9.1940.


title: Jani Pykäri

text: Jani Pykäri (s. 1. syyskuuta 1976) on suomalainen lentopalloilija, joka pelaa tällä hetkellä Nurmon Jymyn väreissä, Lentopallon 1-sarjassa. Pelipaikaltaan hän on hakkuri. Pykäri on 194 cm pitkä.


title: Jani Pykäri

text: Pykäri aloitti lentopallouransa Kortesjärvellä paikallisessa lentopallokoulussa. Kortesjärven junioreissa hän keräsi ensimmäiset kokemuksensa, jonka jälkeen lentopallokokemusta tarttui lisäksi Kauhavan Wisan A-pojissa vuosina 1993–95 sekä miesten kakkossarjajoukkueessa kaudella 1995–96. Tämän jälkeen vuorossa oli Lapuan Virkiän 1-sarjajoukkue, jossa hän pelasi erinomaisen kauden. Seuraavalla kaudella Pykäri pelasi kakkossarjaa Pietarsaaressa ja opiskeli poliisiksi Tampereella. Tämän jälkeen seuraavat kolme kautta kuluivat supersarjaa pelaten Kannuksessa.


title: Jani Pykäri

text: Pykäri pelasi uransa ensimmäisen kerran SM-liigassa kaudella 2000–2001, kun hän edusti Oulun Ettaa kyseisellä kaudella. Hän oli yksi oululaisjoukkueen tärkeimmistä pelaajista läpi kauden. Hän pelasi lopulta yhden kauden Oulun Ettan riveissä kun hän teki sopimuksen Vaasan Kiiston kanssa 1-sarjaan. Kiisto tarvitsi riveihinsä kovanluokan hakkuria, kun se tavoitteli SM-liiganousua.


title: Jani Pykäri

text: Pykäri oli Kiiston joukkueen kantavia voimia heti avauspelistä lähtien, jossa hän paukutti yli kolmekymmentä pistettä sarjanousija Nurmon Jymyn kenttään. Kausi huipentui lopulta SM-liigakarsintoihin, jossa hän oli elementissään hakkurin roolissa. Hän oli pistepörssissä kuudennella sijalla.


title: Jani Pykäri

text: Kauden jälkeen Pykäri ilmoitti lopettavansa uransa, ja keskittyvänsä työelämään. Hän pysyi aina kauden verran poissa pelikentiltä, kunnes Nurmon Jymyn manageri sai houkuteltua hakkurin takaisin pelikentille, ja Nurmoon pelaamaan 1-sarjaa. 1-sarjassa Pykäri nousi Jymyn joukkueen sieluksi, ja samalla koko kylän lentopalloidoliksi. Lentopallosta puhuttaessa sano Pykäri ei voinut olla esiintymättä. Jani pelasi hyvän kauden Jymyssä, joka päättyi SM-liigakarsintoihin.


title: Jani Pykäri

text: Kauden jälkeen Jani ilmoitti jälleen jättävänsä lentopallokentät taakseen, mutta päätös pysyi lopulta vain hetken, kun hän palasi 1-sarjaan mutta tällä kertaa Kyyjärven Kykyn riveihin kauden 2007 loppupuolella. Kyky oli pahasti putoamassa 1-sarjasta, ja Pykärin saavuttua joukkue käänsi kurssinsa viimein ja pysyi sarjassa.


title: Jani Pykäri

text: Pykäri mietti jälleen kauden jälkeen lopettamista mutta päätti jatkaa uraansa vielä ainakin kauden verran Kyyjärvellä. Kausi 2007–2008 oli Kykyn historian paras, kun joukkue sijoittui seitsemänneksi ykkössarjassa. Pykäri pelasi läpi kauden pirteästi ollen Kykyn parhaimmistoa yhdessä valkovenäläisen Darius Abromaviciusin kanssa.


title: Jani Pykäri

text: Pykäri teki sopimuksen kaudeksi 2008–2009 Nurmon Jymyn kanssa. Näin hän tekee paluun tuttuun ympäristöön.


title: Jani Pykäri

text: Pykäri on pelannut urallaan myös rantalentopalloa eli beach volleyta innokkaasti, jossa hän on esiintynyt aina Euroopan kiertueella asti. Pykäri osallistui yhdessä parinsa Tuomas Väyrysen kanssa Hollanissa pelattuihin Euroopan kiertueen osakilpailuun kesällä 2008. He tippuivat kisassa ensimmäisellä kierroksella tiukasti ukrainalaiselle parille. Pykäri on osallistunut Väyrysen kanssa myös SM-kiertueella eli Pro-Tourilla muutamina kesinä. Hän on pelannut myös Poliisien-Palomiehien MM-kisoissa beach volleyssa.


title: Jani Pykäri

text: Pykäri kuuluu myös Suomen Poliisien lentopallomaajoukkueeseen jossa hän on pelannut vuodesta 1999 lähtien. Hän on voittanut maailmanmestaruuden, EM-pronssin sekä kaksi kertaa pohjoismaiden mestaruuden maajoukkueen väreissä. Hän on joukkueen ykköshakkuri. Ensimmäisen arvokisamitalinsa Pykäri voitti vuonna 2001, kun maajoukkue otti Pohjoismaiden mestaruuskilpailuissa hopeaa. Tämän jälkeen tuli peräti Euroopan mestaruus 2003 Turkista, jonka jatkoksi maailmanmestaruus Kanadassa pelatuista kisoista. Pohjoismaiden mestaruushopeaa hän on voittanut myös vuosina 2005 sekä 2007


title: Jani Pykäri

text: Henkilökohtaiset:Joukkueessa:1995–1996 Kauhavan Wisa


title: Jani Pykäri

text: 1996–1997 Lapuan Virkiä


title: Jani Pykäri

text: 1997–2000 Kannuksen Ura


title: Jani Pykäri

text: 2000–2001 Oulun Etta


title: Jani Pykäri

text: 2001–2004 Vaasan Kiisto


title: Jani Pykäri

text: 2005–2006 Nurmon Jymy


title: Jani Pykäri

text: 2006–2008 Kyyjärven Kyky


title: Jani Pykäri

text: 2008–2009 Nurmon Jymy


title: Michele Adamson

text: Michele Adamson on psytrance-musiikkityyliin keskittynyt tuottaja sekä DJ Ibizalta. Michele on hyvin tunnettu lauluäänestään sekä yhteistyöstään monien tunnettujen psytrance-artistien kanssa, kuten Shpongle, Infected Mushroom, Violet Vision, Sub6, Ott, Younger Brother, Art of Trance, Psycraft ja Astrix.


title: Michele Adamson

text: Michele on julkaissut debyyttialbuminsa Fallen Angel (2005), jonka sisältö on pääsääntöisesti ambienttia. Uusi levy, joka edustaa selkeästi enemmän psytrance-tyylisuuntaa, julkaistiin 19. joulukuuta 2007.


title: Liberty-alus

text: Liberty-alus oli Yhdysvalloissa toisen maailmansodan aikana rakennettu rahtilaivatyyppi. Kun Saksan sukellusvenease harvensi kauppalaivastoja tuhoisalla tavalla, havaittiin pian tarvittavan nopeasti rakennettavia suuria laivoja lisää.


title: Liberty-alus

text: Teollisuusmies Henry J. Kaiser keksi ajatuksen: hän suunnitteli muutamia aivan uusia tyyppejä, jotka olivat riisuttuja malleja silloin käytetyistä. Mullistavin uutuus oli se, että alukset valmistettiin standardiosina ja koottiin telakoilla hitsaamalla eikä niittaamalla kuten siihen asti. Tuloksena oli, että nopeimmat rakentamiset kestivät kymmenen päivää, kun normaalisti isoa rahtilaivaa rakennettiin noin neljä kuukautta.Tunnetuin näistä alustyypeistä oli 10 000 tonnin Liberty. Alustyyppi oli öljylämmitteinen ja vaati miehistöä 35 henkeä. Lisäksi aluksilla oli sota-aikana tykkimiehiä.


title: Liberty-alus

text: Uusi alustyyppi oli epämiellyttävä yllätys saksalaisille; Josef Goebbels kutsui niitä radiopuheissaan ""Kaiserin ryömiviksi ruumisarkuiksi"" ja väitti että Kriegsmarine upottaisi niitä nopeammin kuin uusia ehdittäisiin rakentamaan. Todellisuudessa amerikkalaiset telakat rakensivat uusia Liberty-aluksia nopeammin kuin Kriegsmarine kykeni niitä upottamaan.


title: Liberty-alus

text: Liberty-laiva oli nopea ja halpa rakentaa. Laskettiin, että sen odotusarvoinen elinikä oli 20 Atlantin ylitystä, ja että se kattaisi elinkaarikustannuksensa jo ensimmäisen purjehduksensa tuotoilla. Loput 19 olisivat täyttä nettoa.


title: Liberty-alus

text: Aluksessa oli kaksi öljypolttoista kattilaa ja yksi kolmisylinterinen mäntätoiminen pystysuora trippelihöyrykone, joka pyöritti yhtä potkuria. Aluksen reittinopeus oli 11 kn.


title: Liberty-alus

text: Aluksia nähtiin vielä vuosikymmenien ajan rauhanajan liikenteessä. Suomessa niitä oli kolme, S/S Tranvik, S/S Frostvik ja S/S Margrethe Paulin. Libertyjen ongelmana oli loppuun asti muita aluksia suurempi huoltotarve, koska niitä ei ollut suunniteltu alun pitäen pitkäaikaiseen käyttöön. Niitä kuitenkin käytettiin pitkälle 1970-luvulle asti reittiliikenteessä.


title: Liberty-alus

text: Libertyjä hiukan monipuolisempia "Victory"-luokan aluksia rakennettiin viimeisinä sotavuosina. Niitä rakennettiin Libertyistä poiketen myös moottorialuksina tai dieselöitiin sotavuosien jälkeen.


title: En päivääkään vaihtaisi pois (albumi)

text: En päivääkään vaihtaisi pois – Sata levytystä vuosilta 1946–1979 on Tapio Rautavaaran viiden levyn kokoelma-albumi, joka julkaistiin vuonna 1995.


title: Mpande

text: Mpande (1798 Babanango, Zulumaa — 1872) oli zulujen kuningas, joka hallitsi vuosina 1840-1872. Mpande oli häntä edeltäneiden kahden zulukuninkaan, Shakan ja Dinganen, velipuoli.


title: Mpande

text: Blood Riverin taistelun jälkeen zuluvaltakunta ajautui sisäpoliittiseen kriisiin ja hajosi. Mpanden velipuoli Dingane, joka hallitsi zuluvaltakuntaa ei luottanut Mpanden ja suunnitteli tämän surmaamista. Mpande pakeni etelään tuhansien seuraajien kanssa.


title: Mpande

text:
Voortrekkerit halusivat zulujen johtoon heihin Dinganea suopeammin suhtautuvat kuninkaan ja ryhtyivät tukemaan Mpandea sotilaallisesti. Buurien tuella Mpande löi Dinganen joukot Magongon taistelussa 1840 ja nousi zulujen kuninkaaksi. Mpanden poikien
Cetshwayon ja Mbuyazin välisessä sisällisodassa hän tuki Mbuyazia, mutta lopulta Cetshwayo voitti sodan 1857. Estääkseen Cetshwayota horjuttamasta hänen asemaansa Mpande haki tukea sekä briteiltä että buureilta. Brittiläisen Theophilus Shepstonen välittämänä Cetshwayo ja Mpande sopivat erimielisyytensä ja Mpande säilyi kuninkaana kuolemaansa asti.


title: Marian-neito

text: Marian-neito on Robin Hoodista kertovissa tarinoissa esiintyvä henkilö, joka on Robin Hoodin rakastettu. Myöhemmin Marian-neito ja Robin Hood avioituvat, kun Robin saa maansa takaisin ja paha prinssi karkotetaan maasta.


title: Marian-neito

text: Marian-neito ei kuulu vanhimpien tunnettujen Robin Hood -balladien hahmogalleriaan. Marian ja Robin olivat kuitenkin molemmat yleisiä kevätjuhlien ja kansannäytelmien hahmoja ja esiintyivät siten yhdessä 1400-luvun lopulta lähtien. Myös Veli Tuck esiintyi silloin tällöin kevätjuhlien hahmona.


title: Isak Pihlman

text: Isak Pihlman (23. marraskuuta 1650 Uusikaupunki - 21. huhtikuuta 1707 Turku) toimi Turun akatemian professorina ja rehtorina 1700-luvun alussa.


title: Isak Pihlman

text: Pihlman syntyi Uudessakaupungissa 23.11.1650. Hänen isänsä Erland Håkansson (s.1621, k.14.6.1690 Sääksmäki) oli lähtöisin Ruotsin Uplannista, mistä muutti Suomeen ja toimi raatimiehenä Uudessakaupungissa 23 vuoden ajan. Isak laitettiin jo varhain opintielle: 19.4.1659 Uudenkaupungin pedagogian ja 18.3.1665 Porin triviaalikoulun oppilas. Ylioppilas Turussa 22.11.1671 ja Uppsalassa 30.5.1678. Ylimmän luokan stipendiaatti 1681-82, maisteri 7.12.1682.


title: Isak Pihlman

text: Pihlman toimi Turun katedraalikoulun laulunopettajana 1681, lehtorina ja konrehtorina 1683 ja rehtorina 1685-98. Samanaikaisesti hän oli Turun tuomiokapitulin jäsen 1685-1707 ja henkilökohtaisen palkkapitäjänsä Maskun kirkkoherra 1689-98.


title: Isak Pihlman

text: Turun akatemiassa kielten eli kreikan ja heprean professuuri oli vapautunut 1697 Pihlmanin langon David Lundin siirryttyä teologiseen tiedekuntaan. Pihlman otti viran vastaan 1698. Heprean ja kreikan opetus oli käytännössä Vanhan ja Uuden testamentin raamatunselitystä siten, että pääpaino oli heprealla. Tässä toimessaan Pihlman ohjasi 19 opintyötä, jotka miltei kaikki olivat hepreasta. Vaikka raamatun opetus oli yleisintä, säilyneistä luento-ohjelmista ilmenee, että ainakin 1704 hän tulkitsi oppilaille Plutarkhoksen Lastenkasvatuskirjaa ja Homeroksen Iliasta.


title: Isak Pihlman

text: Pihlman oli aina halunnut eloquentian eli kaunopuheisuuden professoriksi, mutta hänen toiveensa toteutui vasta 1704. Kaunopuheisuus tarkoitti käytännössä latinan opetusta. Säilynyt vuoden 1706 luento-ohjelma kertoo, että Pihlman "julkisilla luennoilla selittää Cornelius Neposta ja Caesaria ja yksityisesti opastaa opiskelijoita erilaisissa tyyliharjoituksissa sekä yrittää tyydyttää heidän toiveitaan joidenkin Ciceron puheiden selittämisessä".


title: Isak Pihlman

text: Ennen kuolemaansa Pihlman ehti tuottaa kaunopuheisuuden alalta vain yhden väitöskirjan. Tämä Olaus Turdinin opintyö (1707) Romanus bilinguis (kaksikielinen roomalainen) käsitteli kansan puhuman latinan ja kirjakielen eroja ja kumosi keskiaikaisen väitteen, että kyseessä olisi ollut kaksi eri kieltä. Pihlmanin ja Turdinin mukaan kansankieli (sermo plebeius) ja sivistyneiden kieli (sermo urbanus) olivat molemmat latinaa, mutta sivistyneet olivat muokanneet kieltänsä vanhemman ja kultivoidumman kreikan mukaiseksi siten, että suuri osa sanastosta ja tyylikeinot olivat kreikasta. Kielitiede ei tähän aikaan vielä oivaltanut, että kreikka ja latina olivat molemmat saman indoeurooppalaisen peruskielen jälkeläisiä. Koska sanoissa havaittiin paljon yhtäläisyyksiä, ne voitiin selittää vain siten, että roomalaisten uskottiin lainanneen ne vanhemmasta kielesta, kreikasta.


title: Isak Pihlman

text: Turun suomalaisen seurakunnan kirkkoherra 1698, akatemian rehtori 1701-02. Valtiopäivämies 1693.


title: Isak Pihlman

text: Isak Pihlman kuoli Turussa 21.4.1707 ja haudattiin Maskuun. Puoliso: 1682 Perniön Latokartanon vuokraajan ja rykmentinkirjuri Johan Lundin (k.1702) ja tämän vaimon Margareta Gyllenbögelin tytär Anna Lund, elossa vielä 1716.


title: Isak Pihlman

text: Lapsia:


title: Junius Silanus

text: Marcus Junius Silanus oli roomalainen sotilas ja poliitikko. Hänen vanhempansa olivat Decimus Junius Silanus ja Servilia. Hän oli näin ollen Marcus Brutuksen velipuoli.


title: Junius Silanus

text: Vuonna 53 eaa. Junius toimi Julius Caesarin legaattina Galliassa, mutta hänellä ei vaikuta olleen kovin merkittäviä tehtäviä. Caesarin murhan jälkeen Junius seurasi lankonsa Lepiduksen mukana Galliaan. Mutinan sodan aikana Lepidus lähetti Juniuksen johtaman osaston Gallia Cisalpinaan. Senaatti oli pyytänyt Lepidukselat apua sodassa Marcus Antoniusta vastaan, mutta Junius liittyikin Antoniukseen, joka kuitenkin hävisi sodan. Junius pakeni joukkoineen takaisin Lepiduksen luokse. Toisen triumviraatin aikana Junius pakeni Sextus Pompeiuksen luokse Sisiliaan. Misenumin rauhan jälkeen vuonna 39 eaa. Junius palasi Roomaan jossa hän pääsi Octavianuksen suosioon. Kun Octavianuksesta tuli Rooman ensimmäinen keisari nimitti hän Junianuksen konsuliksi vuonna 25 eaa.


title: Täysjyvämurot

text: Täysjyvämuroilla tarkoitetaan aamiaismuroja, joiden valmistuksessa on käytetty täysjyvää eikä kuorittua viljaa. Ne ovat perinteisiä aamiaismuroja terveellisempi vaihtoehto, koska jyvästä hyödynnetään sen kaikki kerrokset, jolloin säilytetään kaikki viljan ravintoaineet. Täysjyvämurot sisältävät paljon kuitua sekä B- ja E-vitamiinia. Täysjyvämuroja valmistaa muun muassa Nestlé, Kellogg´s ja Raisio.


title: Henrik Lilius (professori)

text: Johan Henrik Lilius (s. 3. helmikuuta 1939 Viipuri) on suomalainen valtionarkeologi, professori ja rakennushistorioitsija.


title: Henrik Lilius (professori)

text: Lilius on toiminut Suomen Rooman-instituutin (Villa Lante) johtajana vuosina 1972–1976, Teknillisen korkeakoulun arkkitehtuurin historian professorina vuosina 1975–1983, Helsingin yliopiston taidehistorian professorina 1983–1993 ja Museoviraston pääjohtajana vuosina 1993–2003.


title: Henrik Lilius (professori)

text: Henrik Liliuksen ja hänen puolisonsa professori Pirkko Laineen poika on tietotekniikan professori Johan Lilius (s. 1964).


title: Legio VII Claudia Pia Fidelis

text: Legio VII Claudia Pia Fidelis ("Claudiukselle uskollinen ja luotettava") oli roomalainen legioona. Julius Caesar perusti legioonan vuonna 58 eaa. Gallian sotaa varten.


title: Legio VII Claudia Pia Fidelis

text:
Caesarin sisällissodan aikana legioona soti Hispaniassa ja Dyrrhakhionin taistelussa sekä Farsaloksen taistelussa. Tämän jälkeen sotilaat kotiutettiin, mutta heidät kutsuttiin taas palvelukseen African sotaretkeä varten. Legioona otti osaa Thapsacuksen taisteluun. Seuraavana vuonna legioonan sotilaille lahjoitettiin maata Capuan ja Lucan alueelta.
Julius Caesarin murhan jälkeen legioonan veteraanit kannattivat Octavianusta. Octavianus muodosti legioonan uudelleen nimellä Legio VII Paterna. Legioona taisteli Mutinan sodassa, Filippoin taisteluissa ja Perusian sodassa. Legioonalaiset saivat tämän jälkeen maata Etelä-Galliasta. Augustuksen hallituskauden aikana legioona lähetettiin Galatiaan ja se tunnettiin usein lisänimellä "Macedonica", ehkä Filippoin voiton kunniaksi. Myöhemmin legioona siirrettiin Dalmatiaan. Vuonna 42 Legio VII ja Legio XI kukistivat Lucius Arruntius Camillus Scribonianuksen kapinan Claudiusta vastaan. Tästä syystä kummatkin legioonat saivat lisänimen "Claudia Pia Fidelis". Myöhemmin legioona siirrettiin Tonavalle.


title: Legio VII Claudia Pia Fidelis

text: Neron kuoleman jälkeen Legio VII kannatti aluksi Othoa, mutta tämän kukistuttua se alkoi kannattaa Vespasianusta. Legio VII oli mukana Cremonan toisessa taistelussa. Trajanuksen aikana legioonalla oli tärkeä rooli Daakian sodissa. Legioona otti myös osaa Trajanuksen Parthian sotaan, Lucius Veruksen Parthian sotaan ja markomannisotaan.


title: Legio VII Claudia Pia Fidelis

text: Vuonna 193 legioona liittyi Septimius Severuksen kannattajiin. 200-luvulla Legio VII oli aktiivinen itäisissä provinsseissa. Gallienuksen sotiessa Gallian keisarikuntaa vastaan legioona sai lisänimet Pia VI Fidelis VI ja Pia VII Fidelis VII ("seitsemän kertaa uskollinen ja seitsemän kertaa luotettava"). Legio VII toimi vielä 300-luvun lopulla Tonavan rintamalla.


title: Pirjo Wesaniemi

text: Pirjo Wesaniemi (ent. Savolainen, o.s. Niemi, s. 29. kesäkuuta 1955 Viiala) on suomalainen toimittaja ja kirjailija.


title: Pirjo Wesaniemi

text: Koulutukseltaan Wesaniemi on sosionomi, suorittanut toimittajatutkinnon Tampereen yliopistossa 1977 sekä täydentänyt tiedotusalan ja sosiologian opintoja Sydneyssä Australiassa (New South Wales Institute of Technology 1981–82) Rotary International Journalism Awardin turvin.


title: Pirjo Wesaniemi

text:
Wesaniemellä on monipuolinen toimittajatausta työskenneltyään Aamulehdessä, Suomenmaassa, Yleisradion radion uutistoimituksessa, Ilta-Sanomissa ja Eevassa. Wesaniemi on työskennellyt myös taustatoimittajana television viihdeohjelmissa Yllätys, yllätys ja Kahden kesken Marcon kanssa. Päätoimittajana hän on ollut Ammattina Kauneus -lehdessä sekä Askel-lehdessä vuodesta 1998 vuoden 2017 loppuun. Wesaniemi on julkaissut viisi kirjaa: Ylen radioteatteri on esittänyt kolme kuunnelmaa erokirjojen (katso alla) teksteistä.
Wesaniemellä on kaksi omaa lasta ja kaksi lasta toisen avioliiton myötä sekä seitsemän lastenlasta. Naimisissa Mikko Kettusen kanssa.


title: Franciszek Lilius

text: Franciscus (Franciszek) Lilius (n. 1600 – 1657) oli puolalainen säveltäjä, jonka huomattava vaikutus näkyi 1600-luvun Varsovan kulttuurielämässä. Hän oli alkujaan italialaisesta Giglin suvusta.Completorium: Franciszek Lilius


title: Michael Skibbe

text: Michael Skibbe (s. 4. elokuuta 1965) on saksalainen jalkapallovalmentaja ja entinen pelaaja.


title: Michael Skibbe

text: SG Wattenscheid 09:n kasvatti Skibbe pelasi ammattilaisurallaan FC Schalke 04:ssä vuosina 1984–86 kaikkiaan 14 ottelua. Polvivaivat pakottivat Skibben lopettamaan peliuransa vasta 21-vuotiaana 1986.


title: Michael Skibbe

text: Skibbe jatkoi jalkapallon parissa valmennustehtävissä ryhtyen 1987 FC Schalke 04:n juniorivalmentajaksi. 1989 hän siirtyi Borussia Dortmundin organisaatioon juniorivalmentajaksi. 1998 hän nousi italialaisen Nevio Scalan seuraajaksi Borussia Dortmundin päävalmentajaksi vasta 32-vuotiaana ollen nuorin Bundesliiga-valmentaja ikinä. Debyyttikausi onnistuikin loistavasti ja seura sijoittui liigassa neljänneksi. Kausi 1999–00 ei kuitenkaan sujunut suunnitelmien mukaan ja helmikuussa 2000 Skibbe sai potkut päävalmentajan tehtävistä. Ura jatkui Borussia Dortmundin organisaatiossa nuorisovalmennuksen kordinaattorina.


title: Michael Skibbe

text: Vuonna 2000 Skibbe jätti tehtävänsä Borussia Dortmundissa siirtyen Saksan maajoukkueen uuden päävalmentajan, Rudi Völlerin apulaisvalmentajaksi. Kaksikko johdatti Saksan hopealle MM-kisoissa 2002. EM-kisat 2004 olivat kuitenkin katastrofi Saksan jäädessä lohkovaiheeseen edellisten EM-kisojen tapaan ja Völler-Skibbe parivaljakko sai lähteä kesällä 2004 tehtävistään.


title: Michael Skibbe

text: Skibbe jatkoi uraansa Saksan jalkapalloliiton palveluksessa nuorisovalmennuksen kordinaattorina. Lokakuussa 2005 Skibbe siirtyi Bayer 04 Leverkusenin päävalmentajaksi korvaten tehtäviä kuukauden Klaus Augenthalerin potkujen jälkeen hoitaneen Rudi Völlerin. Skibben johdolla Bayer Leverkusen on sijoittunut Bundesliigassa viidenneksi sekä kaudella 2005–06 että 2006–07.


title: Michael Skibbe

text: Kaudella 2007–08 Skibben luotsaama Leverkusen aloitti Bundesliigan hyvin ja oli kärkikahinoissa mukana. Kevätkausi ei kuitenkaan sujunut suunnitelmien mukaan ja Leverkusen hyytyi lopulta seitsemänneksi, mikä on seuran huonoin sijoitus Skibben valmennusaikana ja seurahistoriassa sitten kauden 2002–03 viidennentoista sijan. Kauden jälkeen Skibbe jätti tehtävänsä Bayer Leverkusenin päävalmentajana.


title: Michael Skibbe

text: Kauan Skibben ei kuitenkaan työttömänä tarvinnut olla, sillä jo kesäkuun alussa hän allekirjoitti 1+1 sopimuksen Turkin superliigan mestariseura Galatasarayn kanssa. Esitykset turkkilaisseurassa eivät kuitenkaan ole olleet vakuuttavia, ja lokakuussa on jo uutisoitu Skibben mahdollisista potkuista.


title: Michael Skibbe

text: Skibben ura Galatasarayssa päättyi lopulta pitkien huhujen jälkeen helmikuun lopussa 2009 joukkueen hävittyä 5–2 putoamiskamppailussa riutuvalle Kocaelisporille.


title: Michael Skibbe

text: Kesäkuussa 2009 Skibbe siirtyi Eintracht Frankfurtin päävalmentajaksi. Skibben johdolla Eintracht sijoittui kauden 2009/10 päätteeksi Bundesliigassa kymmenenneksi. Tammikuussa 2011 hän allekirjoitti kaksivuotisen jatkosopimuksen seuran kanssa. Jatkosopimus ei kuitenkaan koskaan päässyt täytäntöön, sillä Skibbe sai potkut jo maaliskuussa 2011 Eintrachtin majaillessa sijalla 14.


title: Michael Skibbe

text: Heinäkuussa 2011 Skibbe palasi Turkkiin Eskişehirsporin päävalmentajaksi. Skibben urakka Turkissa jäi kuitenkin lyhyeksi, sillä joulun alla 2011 Bundesliigaseura Hertha BSC Berlin osti miehen ulos seurasta ja teki hänen kanssaan vuoteen 2014 ulottuvan valmennussopimuksen. Hän aloitti seuran päävalmentajana vuoden 2012 alussa. Skibben pesti jäi lopulta todella lyhyeksi, sillä hän sai potkut vain viiden ottelun jälkeen helmikuussa 2012. Kohtaloksi koitui 5-0 vierastappio VfB Stuttgartille.


title: Michael Skibbe

text: Toukokuun lopussa 2012 Skibbe palasi valmentajaksi Turkkiin allekirjoitettuaan 1+1-vuotisen sopimuksen Karabüksporin kanssa. Skibben pesti päättyi potkuihin jo marraskuun alussa 2012, kun Karabükspor oli voittanut vain kaksi kauden 10 ensimmäisestä liigaottelustaan.


title: Michael Skibbe

text: Kesäkuussa 2013 Skibbe allekirjoitti 1+1-vuotisen sopimuksen Sveitsin tuoreen cupmestarin Grasshoppersin kanssa. Skibben debyyttikaudella 2013/14 Grasshoppers putosi Eurooppa-liigasta karsinnoissa ja sijoittui Sveitsin liigassa toiseksi. Kaudella 2014/15 peliesitykset olivat heikompia ja liigan häntäpäähän juuttunut seura erotti Skibben tammikuussa 2015.


title: Michael Skibbe

text: Pian potkujensa jälkeen Skibbe palasi Eskişehirsporin päävalmentajaksi. Marraskuussa 2015 Skibbestä tuli Kreikan maajoukkueen uusi päävalmentaja. Skibben johdolla Kreikka ei selvinnyt MM-lopputurnaukseen 2018 hävittyään jatkokarsinnoissa Kroatialle. Skibbe sai potkut Kreikan maajoukkueesta lokakuussa 2018, kun joukkue oli aloittanut Kansojen liigan kahdella voitolla ja kahdella tappiolla.


title: Ekologinen kynnysarvo

text: Ekologinen kynnysarvo voidaan määritellä muutoskohdaksi, jossa suhteellisen pieni ulkoisten olojen muutos aiheuttaa nopean muutoksen ekosysteemissä. Kun ekologinen kynnysarvo on ylitetty, ekosysteemi ei välttämättä enää palaudu alkuperäiseen tilaansa. Ekologisen kynnysarvon ylittyminen johtaa usein nopeaan muutokseen ekosysteemin terveydessä.


title: Ekologinen kynnysarvo

text: Ekologiselle kynnysarvolle on monia määritelmiä. Yhteistä useimmille määritelmille muutosten epälineaarisuus. Näitä muutoksia aiheuttavat sekä ihminen että luonnon omat prosessit.


title: Ekologinen kynnysarvo

text:
Groffman
määrittelee ekologisen kynnysarvon sellaiseksi muutoskohdaksi, jossa tapahtuu raju muutos ekosysteemin laadussa, ominaispiirteissä tai ilmiöissä, tai jossa pieni muutos ympäristökuormituksessa aiheuttaa suuren vasteen ekosysteemissä. Yleisellä tasolla ekologiset kynnysarvot voidaan määritellä ekosysteemien murroskohdiksi joissa kuormitus johtaa rajuun ja äkilliseen muutokseen ekosysteemissä.


title: Ekologinen kynnysarvo

text: Kriittinen kuormitus on esimerkki läheisesti kynnysarvoihin liittyvästä termistä.


title: Ekologinen kynnysarvo

text: Kynnysarvoja voidaan luonnehtia pisteinä tai vaihettuma-alueina. Vaihettumatyyppinen kynnysarvo kuvastaa vähittäistä muutosta tai siirtymää yhdestä tilasta toiseen, eikä niinkään rajua muutosta jossakin tietyssä pisteessä. Ekologiset kynnysarvot ovat herättäneet huomiota koska monissa tapauksissa ympäristön tilan katastrofaalinen heikentyminen on osoittautunut vaikeaksi tai miltei mahdottomaksi korjata. Ekologinen sukupuutto on esimerkki täysin palautumattomasta muutoksesta.


title: Ekologinen kynnysarvo

text: Ekologisiin kynnysarvoihin liittyy usein hystereesi, eli systeemin tilan riippuvuus systeemin aiemmista tiloista. Silloinkin kun muutokset eivät ole palautumattomia, palautuminen uudesta tilasta aiempaan voi tapahtua hyvin eri tavoin verrattuna kehityskulkuun, joka johti uudenlaiseen tilaan.


title: Ekologinen kynnysarvo

text: Ekologisissa kynnysarvoissa on oleellista yhteiskuntien ja ekosysteemien dynaaminen vuorovaikutus, joka kehittyy eri tasoilla heijastellen ihmisen ja luonnon rakenteiden ajallisia ja paikallisia muutoksia. Äkilliset muutokset ekosysteemien tilassa voivat synnyttää muutoksia ihmisten ekosysteemien hoitoa koskevassa ymmärryksessä. Nämä muutokset puolestaan voivat muuttaa yhteiskunnallisia käytäntöjä ja johtaa uusiin muutoksiin ekosysteemeissä.


title: Ekologinen kynnysarvo

text: On olemassa hyvin monenlaisia kynnysarvoja, eikä niitä voida aina havaita suoraviivaisesti. Yksi kynnysarvon todentamisen tapa on tutkia aikasarjoja, jotka näyttävät ilmentävän jonkinlaista äkillistä hypähdystä. Tällaisten hypähdysten tunnistamiseen ja havaitsemiseen on kehitetty erityisiä menetelmiä.


title: Ekologinen kynnysarvo

text: Jotkut esimerkit kynnysarvojen ylityksistä on kuvattu tarkoin, kuten kirkkaiden järvien muutokset sameavetisiksi. Monia muitakin esimerkkejä luultavasti on olemassa. Resilience Alliancen ja Santa Fe Instituten kynnysarvotietokanta sisältää yli sata esimerkkiä.


title: Sotilaallinen avaruustoiminta

text: Sotilaallinen avaruustoiminta kattaa sotilaalliset tietoliikennesatelliitit (esimerkiksi USAFin UHF-alueen satelliitit), sotilaalliset sääsatelliitit (esimerkiksi USAFin DMSP-ohjelma), vakoilusatelliitit, ohjushyökkäysten ennakkovaroitussatelliitit (esimerkiksi Defency Support Programme-satelliitit) ja esimerkiksi Strategic Defense Initiative-aloitteen.


title: Sotilaallinen avaruustoiminta

text: Arvioidaan, että nykyään 2/3 avaruudessa toimivista muutamasta sadasta satelliiteista on sotilaallisia.


title: Sotilaallinen avaruustoiminta

text: 1957-1992 Neuvostoliitto laukaisi noin 2 000 sotilaallista avaruusalusta ja Yhdysvallat on laukaissut noin 1 000 sotilaallista avaruusalusta. Euroopassa lähinnä Ranska, Englanti ja NATO ovat laukaisseet sotilaallisia satelliitteja. Muita sotilassatelliittimaita ovat ainakin Kiina ja Israel.


title: Sotilaallinen avaruustoiminta

text: Neuvostoliitin Sputnikin laukaisusta 4. lokakuuta 1957 ja sitä edeltävästä mannertenvälisen ballistisen R-7 ohjuksen laukaisusta 23. elokuuta 1957 lähtien avaruustoiminta nähtiin ainakin Apollo-Sojuz-liennytyslentoon asti (1970-luvun puolivälissä) ideologioiden sotilaallisluonteisena kamppailuina jopa siviilisatelliittien kohdalla.


title: Sotilaallinen avaruustoiminta

text: Yhdysvaltojen ilmavoimat pohti 1950-luvun lopussa sotilaallista miehitettyä avaruusohjelmaa, jossa maata valvottaisiin avaruusasemasta. Samaan aikaan se kehitti Corona-vakoilusatelliittia. Neuvostoliitto toimi toisin päin: se kehitti paineistetun kapselin suurta kameraa varten ja muunsi sen miehitetyksi avaruuskapseliksi.


title: Sotilaallinen avaruustoiminta

text: 1950-luku toi muun muassa Nike-Zeus-torjuntaohjuksen. Myös Neuvostoliitto pohti ydinkärkien tuhoamista yläilmakehässä maasta ammuttavilla ohjuksilla, joissa on ydinkärki. Järjestelmiä otettiin käyttöön vain muutaman kohteen (pääkaupungit) lähistöllä.


title: Sotilaallinen avaruustoiminta

text: Yhdysvallat kehitti 1950-luvun lopussa Transit-paikannussatelliittijärjestelmän Polaris-ohjuksia kuljettavien sukellusveneiden paikannustarpeita varten. Neuvostoliitto kehitti Tsikada-järjestelmänsä noin 5 vuotta myöhemmin.


title: Sotilaallinen avaruustoiminta

text: 1960-luvun puolivälissä erilaiset tappajasatelliittikokeet johtivat laajempaan kilpaan ja loi myös toisen sukupolven ohjustentorjuntaohjukset. 1970-luvun aseriisuntasopimukset loivat järjestelmiä, jotka rakennettiin muttei koskaan otettu käyttöön.


title: Sotilaallinen avaruustoiminta

text: Vuonna 1983 Ronald Reagan nosti avaruussodan jälleen merkittäväksi rahoituskohteeksi ja julkisuuteen. 1990-luvulta alkaen järjestelmään on Yhdysvalloissa kehitetty maasta ammuttavien torjuntaohjusten varaan. Tukikohtia on vain kaksi - yksi Kaliforniassa ja yksi Alaskassa. Venäjällä tukikohtia on Moskovan tienoilla.


title: Sotilaallinen avaruustoiminta

text: Vuoden 2006 jälkipuolella Yhdysvaltain asevoimat syyttivät sisäisessä julkaisussaan Kiinaa siitä, että sokaisee laserilla Yhdysvaltain tiedustelusatelliitteja. Sama syytös on esitetty 1980-luvulla, jolloin Neuvostoliittoa syytettiin DPS-satelliittien häirinnästä laser-säteellä (todennäköinen syy oli se, että DPS:n ilmaisimiin tuli liikaa IR-säteilyä Siperian suuresta metsäpalosta?)


title: Sotilaallinen avaruustoiminta

text: Mediassa nousi suuri kohu, kun Kiina ampui vuonna 2007 viallisen sääsatelliittinsa 900 kilometrin korkeudesta ohjuksella.


title: Sotilaallinen avaruustoiminta

text: Iranin testatessa kantorakettiaan talvella 2008 kesän 2008 satelliittilaukaisuaan varten, asiaa on pidetty mediassa uhkaavana.


title: Sotilaallinen avaruustoiminta

text: Yhdysvaltain laivaston Aegis-risteilijän USS Lake Erie (CG-70) ampuessa Modified Standard Missile-3 (SM-3)-ohjuksella maahan palaavaa vaurioitunutta sotilaallista USA 193 -satelliittiaan, media puhuu tyyliin "No, the U.S. is not shooting down a satellite on Thursday!" ja kertoo satelliitin sisältämän 500 kg:n painoisen jäätyneen hydratsiinin vaaroista, jos se pääsee maahan asti. Ohjus osui maaliinsa 247 km:n korkeudella eli juridisessa avaruudessa. Tämä aiheutti 80 avaruusromun osaa, jotka putoavat maahan noin kuukauden aikana.


title: Stampe & Vertongen Museum

text: Stampe & Vertongen Museum on belgialainen ilmailumuseo.


title: Stampe & Vertongen Museum

text: Se sijaitsee Deurnen lentokentällä. Se on auki vain lauantai- ja sunnuntai-iltapäivisin.


title: Stampe & Vertongen Museum

text: Sen kokoelmiin kuuluvat mm.


title: Riikinkukkorausku

text: Riikinkukkorausku ("Potamotrygon motoro") on Etelä-Amerikassa Amazonin alueella elävä rauskulaji joka on täydellisesti sopeutunut makeaan veteen vaikka sen esi-isät olivat mereisiä. Paikalliset ihmiset pelkäävät tätä kalaa enemmän kuin piraijoja sillä se sitä on värityksensä ansiosta vaikea erottaa joenpohjasta ja jos sen päälle astuu se käyttää pyrstössään olevaa myrkkypiikkiä. Myrkky ei ole ihmiselle vaarallista mutta pisto on kylläkin hyvin tuskallinen (vastaa useampaa ampiaisenpistoa). Kaikesta huolimatta riikinkukkorausku on suosittu laji yleisöakvaarioissa sillä se sopeutuu hyvin vankeuteen ja sen tiedetään lisääntyneen vankeudessa. Myös erittäin suuriin kotiakvaarioihin mielenkiintoinen laji.


title: Riikinkukkorausku

text: Täysikasvuinen riikinkukkorausku on 50–70 cm pitkä ja 30 cm leveä. Selkäpuoli on ruskea ja musta-keltaisten rengaskuvioiden kirjoma.


title: Riikinkukkorausku

text: Riikinkukkorausku saalistaa pieniä pohjaeläimiä kuten matoja, nilviäisiä ja pieniä kaloja.


title: Riikinkukkorausku

text: Akvaariossa pidettäessä sille voi tarjota ruoaksi esim. muikkua ja silakkaa. Kauppojen kuivamuoniin tämä kala ei koske lainkaan.


title: Riikinkukkorausku

text: aikuiselle riikinkukkorauskulle akvaario saisi olla laajapinta-alainen, ja kooltaan vähintään 700-1000 litraa. Akvaarion korkeus on epäolennainen seikka riikinkukkorauskun akvaariossa. Laaja pinta-ala on tärkeää, sillä rausku liikkuu lähinnä pohjaa pitkin, ja suurena lätyskänä tarvitsee tilaa. Akvaariossa tulisi olla laajoja hiekka-alueita ja järeä suodatus. Nostelee kaivautuessaan kasveja pohjalta, joten ei kasviakvaarioon soveltuva kalalaji. Samaan akvaarioon käyviä lajeja ovat lähinnä erittäin suuret plekot ja erittäin suuret kirjoahvenet. Syö pienemmät lajit.


title: Gregory House

text: Gregory ”Greg” House on Hugh Laurien näyttelemä fiktiivinen lääkäri yhdysvaltalaisessa televisiosarjassa "House". Gregory House on lääketieteellinen nero, joka on erikoistunut tartuntatauteihin ja munuaisia tutkivaan nefrologiaan. House johtaa diagnostiikkaosastoa fiktiivisessä Princeton-Plainsboron opetussairaalassa.


title: Gregory House

text: Housen omalaatuinen ja suorasanainen persoona, sekä hänen erikoinen lähestymistapansa potilastapauksiin aiheuttaa Housen ja tämän kollegojen välillä paljon erimielisyyksiä. Hahmo on saanut paljon vaikutteita fiktiivisestä salapoliisista Sherlock Holmesista.


title: Gregory House

text: House joutuu käyttämään kävelykeppiä, sillä hän kärsii väärin diagnosoidun valtimotukoksen aiheuttamasta jalan lihasten rappeutumasta ja on tämän takia riippuvainen hydrokodonista (Vicodin) jatkuvan kroonisen kivun vuoksi. Hahmon inspiraatiolähde Sherlock Holmes on puolestaan riippuvainen kokaiinista.


title: Gregory House

text: Hahmon näyttelijä Hugh Laurie on voittanut roolistaan useita palkintoja, mukaan lukien kaksi Golden Globe -palkintoa parhaasta miespääosasta draamasarjassa ja SAG-palkinnon parhaana miesnäyttelijänä draamasarjassa. Laurie oli myös Primetime Emmy -ehdokkaana vuosina 2005, 2007, 2008, 2009 ja 2010. "TV Guide" -lehti on puolestaan valinnut Gregory Housen kaikkien aikojen parhaaksi televisiohahmoksi.


title: Gregory House

text: House on ärsyttävä sarkastisine huomautuksineen ja suorasukaisine puheineen, ja aiheuttaa kommenteillaan päänvaivaa sekä tehotiimilleen että ystävälleen James Wilsonille ja pomolleen Lisa Cuddylle. Cuddyn ainoa syy pitää House sairaalassa töissä tuntuu olevan vain se, että House on erinomainen tartuntatautien ja nefrologian diagnostiikan erikoislääkäri. Housella ei ole lähes lainkaan empatiakykyjä, ja hän suostuu tapaamaan potilaitaan ainoastaan vain äärimmäisessä tilanteessa. Silloinkin hän käyttää aikansa vain potilaan pään kääntämiseen.


title: Gregory House

text: House tylsistyy helposti ja viettää aikaansa sairaalassa milloin milläkin tavalla. Ei ole normaalista poikkeavaa, jos hän katsoo sairaalasarjoja pienestä televisiostaan tai tiedottoman koomapotilaan hoitohuoneesta, jojottelee, syö punaisia tikkareita, pelaa PSP:llä tai ärsyttää Wilsonia. Housella on sairaalassa tietty määrä rästiinjääneitä klinikkatunteja, joten hän yrittää parhaansa mukaan vältellä Cuddya.


title: Gregory House

text: Vaikka House onkin epäseurallinen ja ulkopuolisten mielestä melkeinpä ihmisvihaaja, häntä arvostetaan ja kunnioitetaan lääkärien keskuudessa. Hän on erittäin itsenäinen ja hänen vaistonsa on erehtymätön. Hän tekee mitä tahansa, jotta saisi oikean diagnoosin potilaan taudista (taudista parantaminen tai potilaasta välittäminen eivät ole niin tärkeitä asioita hänelle). Se johtaa hänet yleensä vaikeuksiin, sillä hän ei välitä säännöistä tai laeista. Hän saattaa usuttaa työntekijänsä murtautumaan potilaan kotiin tai kokeilla yrityksen ja erehdyksen kautta, mikä lääke toimii.


title: Gregory House

text: House on musiikillisesti lahjakas ja soittelee yleensä kotonaan pianoa. Tämä saattaa johtua Housen esittäjän oikeista soittotaidoista.


title: Gregory House

text: House omistaa myös jossain vaiheessa lemmikkirotan, Steve McQueenin, jonka pyydysti entisen kihlatunsa Stacyn ullakolta. House opiskeli lääketiedettä Johns Hopkinsin yliopistossa.


title: Pariisin varpunen – Edith Piaf

text: Pariisin varpunen – Edith Piaf ("La Môme") on ranskalainen elokuva, joka kertoo laulaja Édith Piafin tarinan. Elokuvan on ohjannut Olivier Dahan ja nimiroolissa esiintyy Marion Cotillard.


title: Pariisin varpunen – Edith Piaf

text: Elokuva käy läpi Piafin elämän epäkronologisesti. Se käsittelee aiemmat tapahtumat kuolemansairaan 47-vuotiaan laulajan muistoina. Piafin elämää käsitellään vuodesta 1918 lähtien ja elokuvassa kuvataan erityisesti hänen elämänsä suuria käännekohtia.


title: Pariisin varpunen – Edith Piaf

text: Cotillardin roolisuoritusta Piafina on kehuttu ja hän voittikin roolistaan useita merkittäviä palkintoja, kuten Oscarin, BAFTAn ja Golden Globen. Baftoja elokuvalle meni yhteensä neljä ja Oscareita kaksi. Kotimaassaan Ranskassa elokuva palkittiin viidellä César-palkinnolla. Cotillard voitti myös Césarin.


title: Wallander (elokuvasarja)

text: Wallander on ruotsalainen 32-osainen elokuvasarja, joka kertoo Henning Mankellin luoman ystadilaisen poliisin Kurt Wallanderin elämästä. Wallanderia esittää Krister Henriksson, jonka Mankell itse valitsi Wallanderin rooliin.


title: Wallander (elokuvasarja)

text: Mystery Tribune -lehti listasi "Wallanderin" maailman kaikkien aikojen 15. parhaaksi rikossarjaksi.


title: Wallander (elokuvasarja)

text: Ensimmäisissä kolmessatoista elokuvassa toinen päähenkilö on Kurtin tytär Linda (Johanna Sällström). Elokuvista ensimmäinen, "", on elokuvista ainoa, joka perustuu aiemmin ilmestyneeseen Wallander-kirjaan; muut osat ovat vain tätä tarkoitusta varten kirjoitettuja. Muissa filmeissä Mankell on ensin kirjoittanut tarinan novellin muodossa, jonka pohjalta muut ovat tehneet käsikirjoituksen. Novelleja ei ole julkaistu missään; ne on tehty vain elokuvien käsikirjoittajien käyttöön. Mankell on aina tarkastanut käsikirjoituksen ja joko hyväksynyt sen tai tehnyt siihen muutoksia. Krister Henriksson on myös jonkin verran osallistunut käsikirjoitusten muokkaamiseen Mankellin kanssa.


title: Wallander (elokuvasarja)

text: Ensimmäisellä kaudella kolmas keskeinen hahmo on poliisi Stefan Lindman, jota esittää Ola Rapace. Lindman tuli Ystadin poliisiasemalle kirjassa "Ennen routaa". Mukana elokuvasarjassa on myös vanhemmista Wallander-kirjoista tuttuja hahmoja: miespoliisit Nyberg, Svartman ja Martinsson (joiden etunimiä ei juurikaan käytetä), naispoliisi Ann-Britt Höglund, poliisilaitoksen toimistotyöntekijä Ebba sekä kuolinsyytutkija Karin Linder.


title: Wallander (elokuvasarja)

text: Vuosina 2005–2006 kuvatut elokuvat muodostavat 13-osaisen sarjan. Ensimmäinen osa tuli Suomessa teatterilevitykseen tammikuussa 2005, ja elokuvat julkaistiin DVD:nä Suomessa vuosina 2005–2007. Televisiossa "Wallander"-elokuvasarja on esitetty MTV3:lla ainakin vuosina 2008, 2009, 2015 ja 2016.


title: Wallander (elokuvasarja)

text: Vuonna 2009 alettiin tehdä lisää Kurt Wallander -elokuvia, pääosassa yhä Krister Henriksson. Linda Wallander ei ole näissä tarinoissa mukana, sillä edesmenneen Johanna Sällströmin tilalle ei haluttu ottaa uutta näyttelijää. Myöskään Stefan Lindman ei ole enää mukana. Uusina henkilöinä elokuvissa on kaksi nuorta poliisiharjoittelijaa, Isabelle (Nina Zanjani) ja Pontus (Sverrir Gudnason) sekä syyttäjä Katarina Ahlsell (Lena Endre).


title: Wallander (elokuvasarja)

text: Uusien elokuvien oli tarkoitus olla aiempaa enemmän poliittisesti kantaa ottavia. Elokuvissa käsitellään esimerkiksi terrorismia. Mankell halusi välttää, että uudet filmit olisivat edellisiä toistavia. Toisen kauden elokuvissa juoni on yhä Mankellin suunnittelema, mutta hän ei ole puuttunut yhtä paljon filmien tekoon kuin aiemmin, vaan on antanut käsikirjoittajien ja Henrikssonin tehdä elokuvista mieleisiään.


title: Wallander (elokuvasarja)

text: Toinen kausi on saanut huonompia arvosteluja kriitikoilta kuin ensimmäinen. Tosin joitakin osia on kehuttukin; kauden laatua on moitittu epätasaisuudesta. Ennen elokuvien filmaamisen aloittamista Linda Wallanderin poissaololle luvattiin antaa järkevä selitys. Ensimmäisten elokuvien ilmestyttyä kriitikot kuitenkin totesivat, että näin ei ole tapahtunut. Toisen kauden edetessä elokuvia alettiin arvostella tyhjäkäynnistä ja toistosta.


title: Wallander (elokuvasarja)

text: Syyskuussa 2011 Mankell ja Henriksson kertoivat televisiohaastattelussa aikovansa tehdä vielä kuusi Wallander-elokuvaa. Ne ovat kauden viimeiset, ja ne keskittyvät Wallanderin muistisairauteen, johon hän sairastui kirjassa "Rauhaton mies". Elokuvan "Rauhaton mies" kuvaukset alkoivat toukokuussa 2012, ja sen ensi-ilta elokuvateattereissa oli alkuvuodesta 2013. Loput elokuvat ilmestyivät DVD-levyinä vuoden 2013 aikana. Lindaa esittää uusissa elokuvissa Charlotta Jonsson.


title: Rosa-Luxemburg-Platzin metroasema

text: Rosa-Luxemburg-Platzin metroasema on metroasema Berliinin metron U2-linjalla. Se tunnettiin ennen nimellä "Schönhauser Tor".


title: Päivi Puhakka

text: Päivi Puhakka (o.s. "Autere", s. 12. marraskuuta 1958 Ruokolahti) on suomalainen toimittaja, koulutukseltaan nuoriso-ohjaaja ja humanististen tieteiden kandidaatti, toimittajana Sana-lehdessä 1981-1983, Askel-lehden toimittaja 1984 alkaen, nykyisin Askelen toimitussihteeri. Opiskeluajoista lähtien Puhakka on valokuvannut ja kirjoittanut näytelmätekstejä.


title: Herbert C. Brown

text: Herbert Charles Brown syntyjään Herbert Brovarnik (22. toukokuuta 1912, Lontoo − 19. joulukuuta 2004, Lafayette) oli yhdysvaltalainen kemisti. Hän sai Nobelin kemianpalkinnon vuonna 1979 työstään organoboraanien parissa. Brown jakoi palkinnon Georg Wittigin kanssa.


title: Herbert C. Brown

text: Brown syntyi juutalaiseen ukrainalaiseen maahanmuuttajaperheeseen. Perhe muutti Yhdysvaltoihin vuonna 1914. Vuonna 1935 Brown aloitti opinnot Chicagon yliopistossa. Hän suoritti alemman korkeakoulututkinnon vuonna 1936. Samana vuonna hänestä tuli Yhdysvaltain kansalainen. 1937 hän meni naimisiin Sarah Baylenin kanssa. Brown sai tohtorin arvon vuonna 1938. Koska hän ei löytänyt töitä teollisuudesta, hän jatkoi töitä yliopistossa. Brown toimi opettajana vuodesta 1939 vuoteen 1943, jolloin hän siirtyi apulaisprofessoriksi Waynen yliopistoon. Vuonna 1947 hän siirtyi epäorgaanisen kemian professoriksi Purduen yliopistoon. Emeritusprofessori Brown oli vuodesta 1978 aina kuolemaansa saakka vuoteen 2004.


title: Herbert C. Brown

text: Toisen maailmansodan aikana Brown työskenteli Hermann Irving Schlesingerin kanssa. Brown kehitti menetelmän tuottaa natriumborohydridiä, jota käytetään boraanien valmistamiseen. Hänen työnsä johti ensimmäisen yleisen asymmetrisien enantiomeerien valmistusmenetelmän keksimiseen.


title: Jason Reitman

text: Jason Reitman (s. 19. lokakuuta 1977) on kanadalais-amerikkalainen elokuvaohjaaja, käsikirjoittaja ja tuottaja. Hänet tunnetaan parhaiten ohjaamistaan elokuvista "Thank You for Smoking", "Juno" ja "Up in the Air". Reitmanilla on Kanadan ja Yhdysvaltojen kaksoiskansalaisuus.


title: Jason Reitman

text: Reitman syntyi Montrealissa, Quebecin osavaltiossa. Hänen vanhempansa ovat komediaohjauksistaan tunnettu Ivan Reitman sekä Geneviève Robert. Jason on ensimmäinen perheen kolmesta lapsesta. Hänellä on kaksi nuorempaa sisarusta, Catherine ja Caroline. Lapsuudessa ja teini-iässä Reitman alkoi saada isänsä kautta kosketusta elokuvamaailmaan. Reitmanin isä antoi pojalleen pikkurooleja ja muita tehtäviä omissa tuotannoissaan. Reitman alkoi tehdä 20-vuotiaana omia lyhytelokuviaan ja ohjaamaan mainoksia.


title: Jason Reitman

text: Reitman valmistui Harvard-Westlake Schoolista vuonna 1995. Vuonna 2004 hän meni naimisiin kirjoittaja Michele Leen kanssa. He saivat ensimmäisen lapsensa vuonna 2006.


title: Jason Reitman

text: Vuonna 2005 ensi-iltansa sai Reitmanin ensimmäinen pitkä elokuva "Thank You for Smoking", joka käsitteli tupakkateollisuutta lobbarin näkökulmasta. Elokuva perustui Christopher Buckleyn samannimiseen romaaniin. Thank You for Smoking oli kaupallinen menestys, se tuotti 24 miljoonaa dollaria ja palkittiin kahdella Golden Globella.


title: Jason Reitman

text: Hänen toinen elokuvansa "Juno" sai hyvän vastaanoton ensi-illassa Toronton elokuvajuhlilla vuonna 2007. Juno tuli elokuvateattereihin saman vuoden joulukuussa. Elokuva voitti Parhaan alkuperäisen käsikirjoituksen Oscarin vuonna 2008.


title: Jason Reitman

text: Ennen kuin Reitman aloitti ohjaajan uransa, hän oli kirjoittanut ja ohjannut kuusi lyhytelokuvaa. Hänen ensimmäisen lyhytelokuvansa, "Operation" ensi-ilta oli Sundance -elokuvafestivaaleilla vuonna 1998.


title: Jason Reitman

text: Reitman tuotti ja ohjasi vuoden 2007 lomakauden mainoksia Wal-Martille. Hän on ohjannut mainoksia myös Burger Kingille, Nintendolle, BMWlle ja Buickille. Reitman ohjasi yhden jakson televisiosarja "Konttoriin".


title: Stanislav Pozdnjakov

text: Stanislav Aleksejevitš Pozdnjakov (, s. 27. syyskuuta 1973 Novosibirsk) on venäläinen säilämiekkailija. Hän on urallaan voittanut henkilökohtaisen maailmanmestaruuden viisi kertaa (vuosina 1997, 2001, 2002, 2006 ja 2007) ja yhteensä viisi olympiamitalia. Pozdnjakov on Venäjän miekkailumaajoukkueen kapteeni.


title: Stanislav Pozdnjakov

text: Pozdnjakov valmistui Novosibirskin pedagogisesta yliopistosta liikuntatieteen maisteriksi vuonna 1992. Pozdnjakovin valmentajana toimii Boris Pisetški.


title: Stanislav Pozdnjakov

text: Pozdnjakov valittiin Venäjän olympiakomitean puheenjohtajaksi toukokuussa 2018.


title: Juho Kurki

text: Juho Kurki (s. 20. joulukuuta 1991 Kankaanpää) on suomalainen kivääriampuja ja EM-mitalisti. Hän edustaa Kankaanpään Ampujia.


title: Juho Kurki

text: Kurki saavutti ilmakiväärissä EM-pronssia Odensessa 2013. Saman vuoden maailmancup-finaalissa hän oli ilmakiväärissä neljäs.


title: Juho Kurki

text: Lähde:


title: Petter Wetter

text: Petter Wetter (n. 1659–1741) oli Helsingin meritullintarkastaja. Wetter tarjosi lainoja velkaantuneille aatelisille, mm. Herttoniemen Jägerhornin (eli Jägerskiöld) ja Blåfieldin aatelissuvuille. Velanmaksuksi hän takavarikoi aatelisten kartanoita Herttoniemen alueella ja yhdisti ne Herttoniemen kartanoksi, vaikka lain mukaan vain aateli sai omistaa rälssitiloja. Wetter omisti myös krouvin sekä viinapolttimon, vaikkei hänellä niiden vaatimia porvarisoikeuksia ollutkaan. Hän kannatti raakapuun myyntiä englantilaisille, kunnes hankki omistukseensa sahan, jonka jälkeen vaati, että vain sahattua tavaraa sai myydä ulkomaille. Muutoinkin hän käytti häikäilemättömästi hyväkseen asemaansa meritullinhoitajana. Wetter pakeni Isovihan aikana venäläismiehitystä Tukholmaan, jossa asui 1712–1721. Sodan jälkeen hän palasi tullinhoitajaksi. Hän antoi Herttoniemen kartanon syytinkioikeutta vastaan pojalleen pormestari Abraham Wetterille, jonka kuoleman jälkeen hän yritti turhaan saada kartanoa takaisin Abrahamin perikunnalta. Wetter omisti Helsingin ensimmäisen kivitalon, Burgmanin talon, joka oli aikansa loistokkain koti Helsingissä.